***Anexa 1 la Contractul de management nr*.** *25059/20.06.2023*

**PROIECT DE MANAGEMENT**

**în vederea asigurării conducerii** **Bibliotecii Județene „Octavian Goga” Cluj, pentru perioada iulie 2023- iunie 2026**

*A. Analiza socio-culturală a mediului în care își desfășoară activitatea Biblioteca și propuneri privind evoluția acesteia în sistemul instituțional existent:*

*1. instituții, organizații, grupuri informale (analiza factorilor interesați) care se adresează aceleiași comunități;*

Cluj-Napoca se definește ca un oraș european, centrul istoric al Transilvaniei, o comunitate cu caracter unic, intercultural, un pol de excelență academică, având o viață culturală dinamică.

Viața culturală a municipiului este susținută de teatre, opere, case de cultură, filarmonica, muzee, publicații, biblioteci, centre culturale, precum și de un număr mare de ONG-uri ce desfășoară activități în sectorul cultural.

Oferta activităților culturale este foarte bogată și diversă în municipiul Cluj-Napoca, orașul nostru fiind primul din listă, excluzând municipiul București, în ceea ce privește viața culturală (conform studiului Vitalitatea Culturală a Orașelor din România – ediția 2018, disponibil la: <https://www.culturadata.ro/vitalitatea-culturala-a-oraselor-din-romania-editia-2018/>). Este de remarcat faptul că deși municipiul nostru are o vitalitate culturală de primă mărime totuși „poate fi remarcat că atunci când vine vorba de cheltuieli bugetare pentru cultură, orașul a obținut un scor negativ”, așadar sectorul privat susține în mare măsură sectorul cultural.

Biblioteca este astăzi o resursă pentru comunitate, un spațiu al informării și comunicării, un loc unde comunitatea se poate întâlni și dezvolta (conform Manifestul Bibliotecii Publice 2022 IFLA/UNESCO, disponibil la: <https://repository.ifla.org/bitstream/123456789/2006/1/IFLA-UNESCO%20Public%20Library%20Manifesto%202022.pdf>). Manifestul reflectă rolul bibliotecii publice de a ajuta toți membrii societății să acceseze, să producă, să creeze și să împărtășească cunoștințe.

Instituțiile similare din Cluj-Napoca, din perspectiva serviciilor de bibliotecă, care au oferte de împrumut de documente, informare și acces la baze de date sunt: Biblioteca Centrală Universitară ”Lucian Blaga”, Biblioteca Academiei Române – Filiala Cluj, Biblioteca Universității de Medicină și Farmacie „Valeriu Bologa", Biblioteca Universității Tehnice, bibliotecile altor instituții de învățământ superior, dar și bibliotecile școlare sau cele ale centrelor culturale.

Biblioteca Județeană „Octavian Goga” Cluj este singura instituție de profil care se adresează tuturor categoriilor de vârstă, indiferent de etnie, apartenență socială sau religioasă. Prin activitatea de îndrumare metodică și diferitele proiecte realizate, expertiza bibliotecii este multiplicată pe teritoriul județului Cluj prin rețeaua de biblioteci publice de la nivelul județului.

Preocuparea permanentă a managementului bibliotecii a fost promovarea și susținerea parteneriatelor cu toate instituțiile de cultură de la nivel județean, dar și cu bibliotecile județene din țară, precum și cu Biblioteca Națională a României, pentru susținerea perfecționării profesionale, dar și pentru adoptarea bunelor practici. Au fost intensificate colaborările cu instituții din municipiul Cluj-Napoca, cum ar fi cele cu: Universitatea ”Babeș-Bolyai”, Uniunea Scriitorilor - Filiala Cluj, Biblioteca Centrală Universitară ”Lucian Blaga”, Biblioteca Academiei Române, Biblioteca Universității de Medicină și Farmacie, Universitatea de Artă și Design, Liceul de Arte “Romul Ladea”, Filarmonica de Stat "Transilvania", Muzeul de Artă, Muzeul Etnografic al Transilvaniei, Teatrul de Păpuși "PUCK", Centrul Județean pentru Conservarea și Promovarea Culturii Tradiționale Cluj, Școala Populară de Arte "Tudor Jarda", Muzeul Național de Istorie a Transilvaniei, Teatru Național ”Lucian Blaga”, Inspectoratul de Poliție al Municipiului Cluj-Napoca, precum și alte instituții de cultură din municipiul Cluj-Napoca.

Orașul nostru are numeroase ONG-uri care susțin activități culturale, iar biblioteca a avut parteneri pe: Asociația Learn&Vision, Asociația Art Image, Asociația AMPRO, Centrul Național de Resurse pentru Voluntariat Pro Vobis, Fundația Părinți Clujeni, Asociația Femeilor de Afaceri, Fundația Civitas pentru Societatea Civilă, PATRIR - Institutul Român pentru Acțiune, Instruire și Cercetare, Asociația Părinte în Florești s.a.

Au continuat colaborările la nivel național cu Asociația Națională a Bibliotecarilor și Bibliotecilor Publice din România, cu majoritatea bibliotecilor județene, precum și cu alte tipuri de biblioteci.

2. *analiza SWOT (analiza mediului intern și extern, puncte tari, puncte slabe, oportunități, amenințări);*

În vederea susținerii unui nou proiect de management, am realizat o analiză SWOT care oferă un tablou cuprinzător al valorilor interne și al punctelor critice interne. În acestă analiză, am identificat forțele externe care influențează, pozitiv sau negativ, atingerea obiectivelor planificate ale bibliotecii.

|  |  |
| --- | --- |
| **MEDIUL INTERN** | |
| **PUNCTE TARI** | **PUNCTE SLABE** |
| * *clădire nouă, special construită pentru bibliotecă, Filiala Zorilor și Filiala ”Traian Brad” nou renovate, Filiala Grigorescu nou deschisă (2018);* * colecții enciclopedice, constituite și structurate spre a servi celor mai diverse interese de informare, studiu, lectură, educație și loisir ale utilizatorilor, inclusiv ale celor cu deficiențe de vedere; * acces liber la raft în toate sălile de lectură și de împrumut la domiciliu; * împrumutul la domiciliu a tuturor tipurilor de documente (tipărite, audio-vizuale și electronice); * spații de lectură noi și moderne, ce au mobilier adecvat; * centru de excelență pentru adolescenți și tineri adulți cu vârsta cuprinsă între 14-25 ani; * condiții de acces facil și nediscriminatoriu la informație și cultură pentru toate categoriile de public; * realizarea tuturor serviciilor de bibliotecă în regim automatizat; * oportunități de informare de la distanță prin intermediul paginii web a bibliotecii; * acces gratuit la internet pe stații de lucru și acces wireless pentru calculatoarele personale ale utilizatorilor la sediul central și filiale; * program pentru public constant pe tot parcursul anului; * program special extins în sesiuni; * sală de studiu cu acces controlat și program de 16 ore pe zi și în week-end; * experiență în realizarea de proiecte și programe de învățare realizate în parteneriat cu școli și licee din județul Cluj; * un nucleu de personal de specialitate bine pregătit profesional, cu bune competențe în selectarea, prelucrarea, organizarea, gestionarea și valorificarea informației; * atitudine proactivă pentru implementarea de noi servicii și facilități pentru public; * capacitate de adaptare la situații critice (pandemie) prin organizarea unei părți a activităților online; * Biblioteca este membră în Asociația Națională a Bibliotecarilor și Bibliotecilor Publice din România (ANBPR), reprezentată la nivel de birou executiv; * experiență în atragerea de voluntari pentru derularea unor activități. | * *diferențe ale condițiilor de amenajare a spațiului dintre sediul central și o filială a bibliotecii (Filiala Kogălniceanu*); * colecții învechite (rata de înnoire a stocurilor de documente peste 52,47 de ani, pe când media europeană se situează sub 25 de ani); * personal insuficient pentru acoperirea sarcinilor de serviciu; * supraîncărcarea personalului foarte bine pregătit; * îmbătrânirea parcului IT, din cauza evoluției rapide a tehnologiei și imposibilitatea satisfacerii așteptărilor utilizatorilor din acest punct de vedere; * șanse reduse de atragere a sponsorizărilor, din cauza lipsei resurselor umane specializate în această activitate; * legislație a salarizării, ce a uniformizat salariile și a introdus grave diferențe de salarizare între personalul nou angajat și personalul cu experiență, în favoarea primilor; * lipsa legăturii între evaluarea angajatului și salariu, ce duce la demotivarea angajaților performanți, cuantumul salariilor fiind același; * dificultăți majore în motivarea personalului, în condițiile unor venituri modeste și lipsei de stimulente de ordin material în primul rând; * *lipsa filialelor de cartier în unele zone ale orașului cum ar fi: Someșeni, Iris, Gheorgheni, Dâmbul Rotund sau Bună Ziua,* cartiere cu populație tânără care face parte din publicul țintă prioritar; * lipsa locurilor de parcare pentru public la sediul central și la toate punctele de servicii; * lipsa rampelor de acces utilizabile atât la sediul central, cât și la filiale (la sediul central există rampă, dar accesul la ea e dificil în scaun rulant; la filiala Zorilor nu există, la filiala „Traian Brad” există pentru ușa de acces secundară, iar la Filiala Kogălniceanu nu avem și fiind clădire de patrimoniu va trebui găsită o soluție în momentul restaurării clădirii). |
| **MEDIUL EXTERN** | |
| **OPORTUNITĂȚI** | **AMENINȚĂRI** |
| * existența unor reglementări internaționale în planul politicilor culturale (O nouă agendă europeană pentru cultură a UE publicată în anul 2018); * existența unor reglementări naționale în domeniul culturii (**Strategia Sectorială în domeniul Culturii și Patrimoniului Național pentru perioada 2014-2022);** * **inserarea domeniului culturii în *Planul de amenajare al Județului Cluj* – Studiul de fundamentare privind patrimoniul cultural;** * posibilitatea accesării de resurse extrabugetare prin participarea în proiecte europene sau internaționale; * posibilități noi de colaborare cu alte biblioteci din țară și extinderea schimburilor profesionale, datorită participării în programe naționale; * creșterea numărului de parteneriate la nivel local, național sau internațional, datorită posibilității accesării în comun a fondurilor europene; * includerea bibliotecilor publice în Planul Național de Redresare și Reziliență (PNRR); * vizibilitate bună a instituției în mediul concurențial, la nivelul municipiului Cluj-Napoca, dar și la nivel național. | * un nivel scăzut al alocărilor bugetare, ca urmare a crizei și politicilor de austeritate la nivel guvernamental; * posibilitatea alocării unor resurse insuficiente realizării performante a programului de management, a programelor și proiectelor bibliotecii; * birocratizarea excesivă prin introducerea Sistemului de Control Managerial, modificarea consistentă și constantă a prevederilor legislative în domeniu, *care generează reduceri considerabile a timpului de lucru dedicat activității de specialitate al echipei de conducere*; * oportunități reduse de atragere a sponsorizărilor, datorită lipsei de atractivitate a cadrului legal; * scăderea interesului publicului pentru studiu și lectură, datorită concurenței noilor tehnologii; * creșterea alarmantă a abandonului școlar la vârste foarte mici și de aici lipsa de interes pentru activitatea de bibliotecă. |

3. *analiza imaginii existente a Bibliotecii și propuneri pentru îmbunătățirea acesteia;*

Imaginea Bibliotecii Județene „Octavian Goga” Cluj în comunitate s-a consolidat an de an, mai ales după anului 2010, anul finalizării și inaugurării unor spații noi pentru public în sediul central, fapt ce a permis organizarea documentelor de bibliotecă în acces liber la raft, precum și crearea unor spații pentru organizarea de evenimente și activități culturale și de loisir.

Colectivul bibliotecii, prin activitățile sale, ține cont de cerințele utilizatorului modern. Toate activitățile organizate sunt promovate pe toate canalele: presa scrisă și on-line (Ziarul Făclia, Buletin de Mănăștur, G4Media.ro, cluj24.ro, servuscluj.ro, clujtoday.ro, actualdecluj.ro, gazetadecluj.ro, napocanews.ro, monitorulcj.ro etc.), interviuri la Radio Cluj, TVR Cluj, Radio Renașterea, prin pagina web [www.bjc.ro](http://www.bjc.ro), rețelele sociale (Facebook, Instagram, Youtube, Twitter).

În luna august 2020 a fost creat un newsletter, în care se prezintă activitatea pentru public a bibliotecii, noutățile, dar și recomandări de lectură. Acest newsletter este realizat lunar și este transmis prin e-mail cititorilor bibliotecii. Acesta este disponibil și pe pagina web a bibliotecii la adresa: <https://new.bjc.ro/?page_id=1038>

A fost continuat proiectul „Ce mai citim: Recomandarea bibliotecarului” realizat în parteneriat cu Radio Cluj, atât pentru grupa de vârstă preșcolari și școlari, cât și pentru cei cu vârsta peste 18 ani: <http://www.radiocluj.ro/?s=recomandarea+bibliotecarului>

În anul 2021, anul Centenarului Bibliotecii, promovarea s-a realizat pe toate canalele: presa scrisă și on-line (articolul *Carte frumoasă…* din Ziarul Făclia, 25 septembrie 2021, Buletin de Mănăștur), interviuri la Radio Cluj, TVR Cluj, Radio Renașterea, prin pagina web [www.bjc.ro](http://www.bjc.ro), rețelele sociale (Facebook, Youtube, Twitter). A fost relansat serviciul Biblioteca Radio și pagina web a acestuia: <https://www.bibliotecaradio.ro/>

O promovare intensă s-a realizat prin serviciul Biblioteca Radio a bibliotecii, disponibil on-line, precum și prin Blogul copiilor *Între noi copiii...* De asemenea, în luna decembrie 2022 a fost lansat în mediul on-line *Blogul cititorilor adulți*, <https://blogbjc.bjc.ro/>

În luna martie 2023 a fost lansată noua pagină web a bibliotecii, realizată de personalul bibliotecii pe o platformă nouă.

Pentru creșterea vizibilității instituției în comunitate, biblioteca a reluat activitățile în afara spațiilor proprii, dintre acestea amintesc: inaugurarea de mini-biblioteci în Grădina Botanică și Parcul Iuliu Hațieganu, participarea la Zilele Clujului Multicultural, activități de lectură în grădinițe etc .

Pentru promovarea și conservarea patrimoniului cultural local în rândul tinerilor a fost continuată utilizarea aplicației *Cutreier Clujul*, un instrument care conectează publicul larg la valorile moștenirii culturale. În aplicație au fost încărcate și descrise noi trasee tematice, oferind astfel informații despre monumente, biserici, clădiri istorice sau alte atracții turistice. Pentru încurajarea utilizării ei a fost organizată o nouă ediție a concursului *Cutreier Clujul*.

Metodele de consultare a comunității cu privire la activitatea bibliotecii au fost diverse: chestionare de feedback aplicate la încheierea unor activități, comentarii de pe rețelele sociale, feedback direct din partea celor participanți la activități etc.

Se propun pentru viitor câteva direcții de promovare a bibliotecii și de îmbunătățire a imaginii existente:

1. *Promovarea în mediul on-line*. Actualizarea constantă a paginii web, precum și a paginilor din rețele sociale (Facebook, Twiter, Youtube). Este important să continuăm cu crearea de conținut relevant pentru cele două bloguri adresate următoarelor categorii de vârstă: copii și adulți. Trebuie menținută în actualitate și pagina adolescenți. Propun crearea unui cont pe TikTok, ce a devenit rețeaua de socializare cu cea mai rapidă creștere din lume, fiind populară mai ales în rândul tinerilor.
2. *Promovarea prin mijloace mass-media tradiționale*. Continuarea colaborării cu Radio Cluj, dar și cu studioul TVR Cluj, precum și cu publicații locale și naționale.
3. *Promovarea prin participarea la activități extra muros organizate în municipiul Cluj-Napoca, dar și în alte localități ale județului*.

4. *propuneri pentru cunoașterea categoriilor de beneficiari (studii de consum, cercetări, alte surse de informare);*

Spre deosebire de alte instituții culturale, biblioteca are în utilizare un soft integrat ce furnizează informații foarte exacte în ceea ce privește profilul beneficiarului. Astfel cunoaștem beneficiarii/cititorii înscriși după următoarele criterii: statutul ocupațional, vârstă, naționalitate și sex. Toate aceste date se găsesc în softul de bibliotecă și pot fi extrase în orice moment. De asemenea, se pot ști și domeniile cele mai solicitate la împrumutul de documente, pentru a orienta cu precădere achiziția de documente înspre acele domenii.

Rezultatele obținute din softul de bibliotecă sunt confirmate și de cercetările cuprinse în *BAROMETRU DE CONSUM CULTURAL 2019: Experiența și practicile culturale de timp liber*.

Astfel, găsim faptul că după educație și vârstă, cele patru destinații de petrecere a timpului liber – muzee, monumente, bibliotecă, teatru, fiind frecvent asumate de către aceleași persoane sau de persoane cu profiluri socio-demografice similare.

„Ce are a face mersul la teatru cu mersul la muzeu sau la bibliotecă? La teatru este spectacol cu regizor, actori și public. La muzeu organizatorul interacțiunii culturale este muzeograful. Nu mai ai însă un spectacol. Publicul nu este static, ci în flux. Și diferențele pot fi multiplicate. Similitudinile de la care pornim aici sunt legate, însă, nu de calități intrinseci ale practicilor de timp liber, ci de caracteristici ale celor care merg în timpul liber la o destinație sau alta.

...În schimb, dacă ai studii superioare, dar ești tânăr, atunci există o mai mare probabilitate să mergi la bibliotecă sau în excursii. Exemplu: frecvența mersului la bibliotecă este semnificativ influențată de absolvirea unei facultăți și de apartenența la grupa de vârstă de 18-29 ani.”

5. *grupurile-țintă ale activităților Bibliotecii pe termen scurt/mediu*;

Biblioteca publică, prin activitățile pe care le organizează, se adresează întregii comunități.

Începând cu achiziția de documente, continuând cu organizarea activităților din cadrul proiectelor cultural-educative derulate în colaborare cu unitățile de învățământ și cu organizarea activităților de petrecere a timpului liber publicul căruia ne adresăm e alcătuit din toate categoriile de vârstă. Astfel, biblioteca județeană a organizat activități pentru toate categoriile de public:

* preșcolari: ora poveștilor în limbile română, maghiară, engleză, cluburi de învățare a limbilor străine etc.;
* copii cu vârsta între 6 și 14 ani: club de dezvoltare a inteligenței emoționale, cluburi de limbi străine, ateliere de creativitate, cluburi de lectură, cursuri de programare și imprimare 3D, cenaclu literar etc;
* adolescenți: cluburi de lectură, ajutor la teme, ateliere de design 3D, de fake news, ateliere de teatru, ateliere de reciclare creativă, concursuri etc;
* publicul adult: ateliere de consiliere în parenting, cluburi de lectură, de bricolaj, cluburi de învățare a limbilor străine, vizionări de filme etc;
* seniori: cluburi de lectură, de învățare a limbii engleze, de utilizare a calculatorului și internetului;
* activități pentru întreaga familie: *Cu bebe la bibliotecă, Citesc o carte împreună cu copilul meu, Laboratorul distractiv - Experimente științifice pentru întreaga familie, Lego Club pentru întreaga familie.*

Pentru a ajunge la cât mai mulți potențiali beneficiari va trebui să creștem efortul de promovare a activităților, dar și să facem o analiză, periodică, de nevoilor non utilizatorilor de bibliotecă, pentru a putea concepe programe de interes pentru aceștia.

6. *profilul beneficiarului actual*.

Biblioteca publică se adresează tuturor categoriilor de public, indiferent de vârstă, categorie socială, sex. Totuși, analizând datele rezultate din softul de bibliotecă *după statutul ocupațional*, putem observa că publicul majoritar al biblioteci îl reprezintă tinerii, elevi și studenți, cu mici variații de la an la an.

Dacă facem această analiză *după vârstă*, publicul bibliotecii până în 25 de ani reprezintă majoritatea utilizatorilor, iar populația activă, cu vârsta până în 60 de ani reprezintă cca. o treime.

Analiza după sex arată că majoritatea utilizatorilor sunt femei.

|  |  |  |  |
| --- | --- | --- | --- |
| Categorii de utilizatori activi | 2020 | 2021 | 2022 |
| După statutul ocupațional | | | |
| Profesii intelectuale | 17,34 | 18,06 | 17,16 |
| Tehnicieni, maiștri | 0,31 | 0,24 | 0,18 |
| Funcționari | 1,29 | 1,32 | 1,13 |
| Muncitori | 1,91 | 1,96 | 1,59 |
| Elevi | 43,77 | 46,54 | 45,74 |
| Studenți | 15,23 | 13,92 | 15,57 |
| Pensionari | 6,81 | 6,18 | 5,28 |
| Casnice | 1,17 | 1,25 | 1,23 |
| Șomeri | 0,31 | 0,26 | 0,13 |
| Alte categorii | 11,86 | 10,27 | 11,99 |
| După vârstă | | |  |
| sub 14 ani | 32,17 | 34,45 | 36,64 |
| 14-25 ani | 33,11 | 30,66 | 30,98 |
| 26-40 ani | 14,86 | 15,22 | 14,15 |
| 41-60 ani | 13,04 | 13,49 | 12,83 |
| Peste 61 ani | 6,82 | 6,18 | 5,4 |
| După naționalitate | | |  |
| Români | 94,26 | 95,02 | 95,03 |
| Maghiari | 4,18 | 3,99 | 3,22 |
| Alte naționalități | 1,56 | 0,99 | 1,75 |
| După sex | | |  |
| Masculin | 36,20 | 35,49 | 35,99 |
| Feminin | 63,80 | 64,51 | 64,01 |

În tabel sunt trecute procentele din totalul de utilizatori.

B. ***Analiza activității Bibliotecii și propuneri privind îmbunătățirea acesteia:***

1. *analiza programelor și a proiectelor Bibliotecii;*

Programele propuse în proiectul de management 2020-2023 au cuprins întreg spectrul activităților din bibliotecă, iar proiectele propuse în cadrul programelor au reliefat activitatea colectivului bibliotecii mai în amănunt.

Programele au fost gândite pentru a include toate activitățile de bază ale bibliotecii, de la achiziția de documente până la activitățile metodice derulate pentru bibliotecile din județ, nu au fost excluse activitățile administrative și de întreținere a spațiilor, ce contribuie la buna desfășurare a activității.

**Activități culturale și de loisir**

Activitățile organizate, atât la sediul central, cât și la filiale, în perioada 2020-2022 au acoperit toate grupele de vârstă și diverse nevoi de învățare și loisir. Tabelul de mai jos cuprinde o analiză a programelor/proiectelor în funcție de numărul de participanți. Aceste cifre reflectă ponderea utilizatorilor tineri din totalul utilizatorilor bibliotecii.

|  |  |  |  |
| --- | --- | --- | --- |
| Programe/proiecte tematice | Nr. participanți | | |
|  | **2020** | **2021** | **2022** |
| Activități pentru copii | 5599 | 6035 | 14460 |
| Activități pentru adolescenți | 776 | 1324 | 615 |
| Activități pentru adulți | 39 | 40 | 16 |
| Total | **6414** | **7412** | **15091** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Cercuri/cluburi/programe/  cursuri | Nr. Programe | | | Nr. activități | | | Nr. Participanți | | |
| Anul | **2020** | **2021** | **2022** | **2020** | **2021** | **2022** | **2020** | **2021** | **2022** |
| Activități pentru copii | 24 | 27 | 35 | 269 | 889 | 961 | 3441 | 7871 | 7425 |
| Activități pentru adolescenți | 8 | 13 | 14 | 134 | 212 | 318 | 424 | 1047 | 3340 |
| Activități pentru adulți | 5 | 11 | 23 | 19 | 153 | 254 | 97 | 629 | 1553 |
| Activități pentru întreaga familie | 5 | 3 | 5 | 102 | 108 | 214 | 883 | 792 | 2235 |
| Total | **42** | **54** | **77** | **524** | **1362** | **1747** | **4845** | **10339** | **14553** |

Numărul total al activităților, comparativ pe cei 3 ani, cuprinzând tipurile menționate mai sus împreună cu activitățile culturale, cele realizate în afara bibliotecii, precum și alte activități derulat sunt cuprinse în tabelul de mai jos:

|  |  |  |  |
| --- | --- | --- | --- |
|  | Nr. activități realizate | | |
|  | **2020** | **2021** | **2022** |
| Număr de activități | 954 | 1.966 | **2.982** |
| Număr de participanți | 14.037 | 25.039 | **49.793** |

Voi menționa câteva dintre programele cu cel mai mare succes. Astfel, copiii cu vârsta 0-3 ani au participat la programele *Cu bebe la bibliotecă* și *Citesc o carte împreună cu copilul meu*.

Preșcolarii au participat pe parcursul anului la *Ora poveștilor*, *Lego Club pentru întreaga familie*, *Clubul mămicilor și al piticilor,* iar pentru cei cu vârsta între 7 și 14 ani s-au organizat programe de vacanță, *Clubul curioșilor*, curs de chitară, curs de programare etc.

Pentru adolescenți s-au gândit cursuri de antreprenoriat, concursuri, un club de grafică sau programul Ajutor la teme.

Adulții au beneficiat de cursuri de parenting, un curs de limba maghiară pentru începători, unul de design interior.

Pentru persoanele din grupuri defavorizate au fost organizate de ore lectură și au fost oferite cadouri în cadrul campaniei Shoebox.

Seniorii au beneficiat de cursuri de utilizare a calculatorului, tabletei și internetului, cursuri de limba engleză, seri de filme, cluburi de lectură.

O noutate a fost ***Cursul de scriere creativă,*** realizat împreună cu Asociația Avalon a și susținut de scriitorul Ovidiu Pecican. Cursul a fost gratuit și s-a adresat vârstei 14+.

Programele și proiecte tematice sunt detaliate în anexa nr. 1, unde se poate observa că prognozele financiare au fost foarte aproape de realitate, fiecare program încadrându-se în bugetul prognozat. Dar dincolo de orice cifră se poate afirma ideea că biblioteca a fost utilă comunității și a îmbogățit viața celor care-i trec pragul.

*2. concluzii:*

Așa cum am arătat mai sus, pe lângă rolul tradițional al bibliotecii, în acord cu tendințele la nivel mondial, Biblioteca Județeană Cluj are o ofertă de activități culturale și de loisir, adresându-se tuturor categoriilor de public. A fost încurajată cu constanță creativitatea și inițiativa echipei bibliotecii, fiind promovate proiecte noi pentru publicul clujean. Participarea la conferințe sau ateliere profesionale, precum și la vizite de studiu a fost încurajată pentru a dobândi noi cunoștințe și a putea crea și dezvolta servicii noi de bibliotecă.

O direcție de dezvoltare a serviciilor ce trebuie avută în viitor este cea oferită prin Planul Național de Redresare și Reziliență – PNRR, în care sunt cuprinse și bibliotecile publice, astfel în capitolul D4. Scheme de finanțare pentru biblioteci pentru a deveni HUB-uri de dezvoltare a competențelor digitale sunt cuprinse patru obiective de finanțare.

La nivelul UAT Cluj trebuie scris un proiect care să includă 28 de biblioteci din județul Cluj, inclusiv Biblioteca Județeană care să îndeplinească criteriile ghidului solicitantului publicat la adresa: <https://www.old.research.gov.ro/uploads/pnrr/transformare-digitala/i17/ghid-i19_draft.pdf>). Biblioteca Județeană poate să își asume rolul de adunare de date din județ și scrierea aplicației, însă aceasta nu se poate realiza decât în colaborare cu Consiliul Județean Cluj. În acest moment apelul este încheiat, dar va fi reluat, în acest caz există finanțare pentru câte un proiect/județ și au fost depuse 14 aplicații din 41 ce pot fi finanțate.

Crearea de *makerspace* în bibliotecile publice este o tendință actuală la nivel internațional. Aceste spații invită utilizatorii să exploreze media tradițională și digitală, să interacționeze cu formatorii și să se angajeze în crearea de produse și servicii pe principiul *Do It Yourself*. Prin înființarea de Makerspaces, bibliotecile rămân relevante din punctul de vedere al tehnologiei oferite utilizatorilor și pot contribui la creșterea numărului de utilizatori ai serviciilor de bibliotecă, precum și la fidelizarea acestora. Aceasta este o idee ce va fi implementată în mandatul următor.

*2.1. reformularea mesajului, după caz*;

În acord cu *Manifestul Bibliotecii Publice IFLA-UNESCO,* publicat în anul2022, activitatea bibliotecii noastre trebuie să fie centrată pe rolul bibliotecii de centru de informare, prin punerea la dispoziție a informațiilor și cunoștințelor din diverse domenii. Biblioteca trebuie să fie un spațiu de întâlnire a comunității care să permită colaborarea, schimbul de cunoștințe, să promoveze spiritul civic. Toate grupele de vârstă trebuie să găsească materiale potrivite nevoilor lor. Colecțiile și serviciile trebuie să includă toate tipurile de medii adecvate și tehnologii moderne, precum și materiale tradiționale.

Publicul trebuie să știe că bibliotecarii sunt pregătiți profesional pentru a ajuta la regăsirea informației, pentru a-l îndruma în direcția corectă, pentru a răspunde la întrebări.

2.2. *descrierea principalelor direcții pentru îndeplinirea misiunii.*

În conformitate cu planul de management anterior, principalele direcții pentru îndeplinirea misiunii bibliotecii au fost:

1. dezvoltarea și diversificarea colecțiilor de documente, în acord cu cerințele de informare, educație și loisir ale membrilor comunității clujene, precum și cu prevederile legale în vigoare;

2. susținerea educației individuale și autodidacte, precum și a celei instituționale, la toate nivelurile și la orice vârstă, stimularea imaginației și a creativității la orice vârstă;

3. promovarea și valorificarea moștenirii culturale atât la nivelul comunității locale, cât și în plan național, european și universal;

4. dezvoltarea rețelei de biblioteci din județul Cluj prin acțiuni specifice de îndrumare și de evaluare, prin proiecte, programe și activități culturale, precum și acțiuni de îndrumare profesională;

5. asigurarea de condiții moderne, de spațiu și dotări, pentru dezvoltarea de servicii și facilități noi pentru toate categoriile de public.

1. Dezvoltarea și diversificarea colecțiilor de documente presupune alocarea de fonduri importante, în acord cu legislația în vigoare pentru achiziția de documente. Pentru eficientizarea achiziției de documente și alocarea de resurse în mod echitabil fiecărei filiale, colectivul bibliotecii a realizat un document numit ”*Politica de dezvoltare a colecțiilor”*, document ce este periodic actualizat pentru a răspunde cât mai bine nevoilor.
2. A doua direcție se referă atât la achiziția documentelor specifice necesare susținerii educației individuale și autodidacte, precum și a celei instituționale, cât și la organizarea unor activități de educație permanentă dedicate tuturor categoriilor de vârstă, organizate de bibliotecă cu personalul propriu sau în colaborare cu alte instituții sau cu voluntari.
3. Susținerea misiunii bibliotecii prin promovarea și valorificarea moștenirii culturale este o componentă centrală a activității fiecărei biblioteci județene. Prin această activitate se aduc contribuții importante la cunoașterea culturii locale atât la nivel național cât și internațional.
4. În susținerea acestei direcții se realizează următoarele activități: îndrumare metodică și asistență de specialitate, vizite la bibliotecile din județ, întâlniri și ateliere de formare profesională, monitorizarea activității bibliotecilor, organizarea întâlnirilor în centrele metodice, întâlniri de analiză a activității, susținerea activității bibliotecilor din județ prin împrumut și donații de documente.
5. Condițiile de spațiu fizic oferite de bibliotecă trebuie să fie cât mai moderne, să fie promovat noul concept foarte răspândit în lumea bibliotecilor secolului 21, „Al treilea spațiu” (The Third Place), adică biblioteca să fie un mediu social diferit de cele două medii sociale obișnuite, de acasă și de la locul de muncă.

„Third places” sunt „ancore” ale vieții comunității, importante pentru societatea civilă, democrație, angajamentul civic, unde oamenii se retrag din celelalte două medii pentru a interacționa cu alți membri ai comunității, pentru a stabili noi conexiuni și a-și reface resursele de energie și creativitate.” (Ray Oldenburg, *The Great Good Place*, 1989)

Aceste direcții se regăsesc în legislația europeană, precum și în cea națională (în parte – legea bibliotecilor a fost aprobată în anul 2002) și sunt valabile pentru un termen mediu al activității unei biblioteci publice.

C*. Analiza organizării Bibliotecii și propuneri de restructurare și/sau de reorganizare, după caz:*

1. *analiza reglementărilor interne ale Bibliotecii și a actelor normative incidente;*

În timpul mandatului ce se încheie au fost modificate toate documentele interne ce reglementează activitatea bibliotecii: Regulamentul de Organizare și Funcționare, Regulamentul Intern, Contractul colectiv de muncă, Codul etic al personalului.

Anual se modifică *Regulamentul serviciilor pentru public* astfel încât să se poată asigura securitatea utilizatorilor, a personalului, precum și utilizarea, în acord cu prevederile legale, a fondului de documente și a patrimoniului instituției.

2. *propuneri privind modificarea reglementărilor interne*;

În contextul actual vor trebui modificate atât Organigrama și statul de funcții, cât și *Regulamentul de organizare și funcționare,* precum și *Regulamentul Intern*, dar și Contractul colectiv de muncă.

În prezent, se refac toate procedurile Sistemului de Control Intern Managerial în conformitate cu Ordinul nr. 600/2018 și cu modificarea activităților bibliotecii, proces ce va fi continuat și în viitorul mandat.

3. *analiza capacității instituționale din punctul de vedere al resursei umane proprii și/sau externalizate*;

Evoluția numărului de personal aprobat în ultimii 3 ani, se prezintă astfel:

|  |  |  |  |
| --- | --- | --- | --- |
| Personal aprobat | Anul 2020 | Anul 2021 | Anul 2022 |
| Total personal, din care: | **98** | **98** | 98 |
| - personal de conducere | **10** | **10** | 10 |
| - personal de execuție | 88 | 88 | 88 |

|  |  |
| --- | --- |
| Data | Număr de personal |
| **Existent** |
| 01.07.2020 | **94** |
| 31.12.2020 | **96** |
| 31.12.2021 | **92** |
| 31.12.2022 | **88** |

Din tabelele de mai sus se poate observa că, în nici un an, numărul personalului nu a ajuns la cel din organigramă. Aceasta se datorează faptului că din a doua jumătate a fiecărui an, din cei analizați, s-a oprit prin hotărâri de guvern angajarea de personal. Personalul scade prin plecare naturală (pensionări), dar și din cauza plecărilor prin demisie.

Principalul motiv invocat la plecare îl constituie salarizarea. Aceasta este mult sub nivelul celei din învățământul preuniversitar, principalul competitor pentru forța de muncă ce vine spre bibliotecă, dar nu numai salarizarea ci și programul de muncă în ture de 8 ore, spre deosebire de învățământ unde se lucrează 4-5 ore/zi la școală. Spre exemplu, în acest moment salariul minim net în bibliotecă este 2324 lei, salariul maxim este 4618 lei, iar cel mediu este de 3308 lei.

Municipiul Cluj-Napoca este ofertant și prin companiile multinaționale, iar în ultimul timp câștigă tot mai mult teren și posibilitatea muncii de acasă. Viața în municipiul Cluj-Napoca este mult mai scumpă decât în alte localități și de aici și migrația forței de muncă foarte bine pregătite înspre domenii mai bine plătite.

Trebuie să menționez faptul că activitatea într-o bibliotecă județeană nu se poate compara, nici ca volum de public, nici ca varietate de activități, cu cea din celelalte biblioteci din rețeaua celor publice și totuși salarizarea este aceeași.

În viitor, dacă ne dorim o creștere a activității, o creștere a numărului de utilizatori ai bibliotecii trebuie să putem avea resurse mai multe și aici mă refer în primul rând la cele umane, dar și la cele materiale, adică noi puncte de servicii în municipiu. Consider necesară o reconfigurare a organigramei și o creștere graduală și modică a numărului de personal în următorii ani, astfel încât să ajungem să oferim servicii de calitate într-un număr mai mare de filiale pe întreg teritoriul orașului, în acord cu rangul municipiului Cluj-Napoca.

4. *analiza capacității instituționale din punct de vedere al spațiilor și patrimoniului Bibliotecii, propuneri de îmbunătățire*;

În prezent, Biblioteca are în administrare o clădire unde se află sediul central și 4 filiale.

La sediul central, situat pe Calea Dorobanților nr. 104, sunt organizate următoarele secții pentru public: *Secția pentru copii* - parter tronson est; *Secția împrumut adulți* - etajele 2, 3 și 4, tronsonul de est; *Secția de artă*- etajul 5 tronson est; *Sala de referințe și presă* - parter tronson vest; S*ălile de lectură* – etajele 1 și 2 tronson vest; Sala Multiculturală – etajul 3 tronson vest, Sala *Colecții speciale – Memorie și cunoaștere locală* – etajul 4 tronson vest, *American corner*– etajul 5 tronson vest, etajul 4 centru – *Secția pentru adolescenți*. Etajul 6 est-vest și 7 est este spațiu destinat birourilor, iar la etajul 7 tronsonul de vest funcționează o sală de activități cu cca. 80 de locuri.

Cele patru filiale de cartier sunt situate în cartierul Mănăștur - *Filiala ”Traian Brad”,* în cartierul Zorilor - *Filiala Zorilor*, în cartierul Grigorescu - *Filiala Grigorescu* și în centrul orașului, *Filiala Kogălniceanu*. *Filiala Kogălniceanu* este în prezent închisă din cauza deteriorării accentuate a acoperișului clădirii (o parte a cornișei în zona dinspre str. Hermann Oberth fiind prăbușită), fapt ce constituie un real pericol pentru personal și utilizatori. În prezent se derulează procesul de întabulare a clădirii și de identificare a resurselor pentru restaurarea ei (clădirea este proprietate parțială a Consiliului Județean Cluj).

Este absolut necesară creșterea numărului de filiale de cartier în zone precum cartierele: Someșeni, Iris, Gheorgheni, Dâmbul Rotund, Gruia sau cele nou apărute Bună Ziua, Europa, Colonia Sopor s.a..

Ținând cont de faptul că nivelul traficului în Cluj-Napoca este unul foarte aglomerat, existența mai multor filiale ar permite creșterea considerabilă a numărului de utilizatori. Spre exemplu cititorii din categoria școlari mici, din învățământul primar și gimnaziu, ar putea frecventa mai ușor biblioteca, fără a avea nevoie de însoțitori adulți, dacă biblioteca ar fi situată în proximitatea locuinței. La fel ar fi și pentru persoanele adulte retrase din activitate, unele cu dificultăți de deplasare.

5. *viziunea proprie asupra utilizării instituției delegării, ca modalitate legală de asigurare a continuității procesului managerial.*

Biblioteca județeană are în structura de conducere un manager și doi directori adjuncți, unul care răspunde de activitatea specifică de bibliotecă și celălalt, economic, care răspunde de activitatea financiar-contabilă și administrativă. Pentru îndeplinirea mandatului său, managerul stabileşte o structură organizatorică, raporturi ierarhice şi de colaborare, sarcini de serviciu (competenţe). Acestea sunt specificate în *Regulamentul de Organizare şi Funcţionare*, *Regulamentul Intern*, organigrama instituţiei, statul de funcţii, fişele posturilor şi, în unele cazuri, decizii ale managerului.

Instituția delegării în bibliotecă este reglementată printr-o procedură de sistem în care este stipulat faptul că managerul stabilește în scris limitele competențelor și responsabilităților pe care le deleagă. De regulă acestea se deleagă directorului adjunct responsabil de activitatea specifică de bibliotecă. Au fost stabilite de asemenea, și atribuțiile ce nu se deleagă, astfel încât să poată fi asigurată continuitatea activității.

Prin delegarea de competenţă, subordonaţilor le sunt atribuite sarcini suplimentare de importanţă scăzută pentru instituţie. Nu se deleagă sarcini de importanţă strategică ori sarcini ce definesc postul de manager, acestea fiind specificate în „Lista de sarcini ce nu pot fi delegate”.

D. *Analiza situației economico-financiare a Bibliotecii*:

Analiza financiară, pe baza datelor cuprinse în caietul de obiective:

1*. analiza datelor de buget din caietul de obiective, după caz, completate cu informații solicitate/obținute de la instituție:*

*1.1. bugetul de venituri (subvenții/alocații, surse atrase/venituri proprii);*

*1.2. bugetul de cheltuieli (personal; bunuri și servicii din care: cheltuieli de întreținere, colaboratori; cheltuieli de capital);*

Bugetul de venituri și cheltuieli comparativ pentru perioada mandatului a fost:

|  |  |  |  |  |  |
| --- | --- | --- | --- | --- | --- |
| **Nr. crt.** | **Indicatori** | **UM** | **Realizat 2020** | **Realizat 2021** | **Realizat 2022** |
| 0 | 1 | 2 | 3 | 4 | 5 |
| 1 | Total venituri, din care | Mii lei | 7231,63 | 7145,45 | 8013,92 |
| 1.a | Venituri proprii, din care | 60,41 | 43,93 | 59,13 |
| 1.a.1 | venituri din activitatea de bază | 60,41 | 43,93 | 59,13 |
| 1.a.2 | surse atrase | - | - |  |
| 1.a.3 | sponsorizări | - | - |  |
| 1.a.4 | alte venituri proprii | - | - |  |
| 1.b | Subvenții | 7054,46 | 7030,43 | 7849,45 |
| 1.c | Alte venituri (fonduri externe nerambursabile) | 116,76 | 71,09 | 105,34 |
| 2 | Total cheltuieli, din care efectuate din: | 7162,10 | 7227,53 | 7999,31 |
| 2.a | Venituri proprii, din care | 49,78 | 66,69 | 45,96 |
| 2.a.1 | venituri din activitatea de bază | 49,78 | 66,69 | 45,96 |
| 2.a.2 | surse atrase | - | - |  |
| 2.a.3 | sponsorizări | - | - |  |
| 2.a.4 | alte venituri proprii | - | - |  |
| 2.b | Subvenții | 7154,46 | 7030,43 | 7849,45 |
| 2.c | Alte venituri (fonduri externe nerambursabile) | 57,86 | 130,41 | 103,90 |

Pe lângă fondurile primite din partea autorității și veniturile proprii realizate s-au făcut eforturi pentru obținerea de donații, majoritatea au fost donații în natură, de exemplu mobilier și echipamente IT. Aceste donații nefiind cuprinse în bugetul de venituri și cheltuieli.

*2. analiza comparativă a cheltuielilor (estimate și, după caz, realizate) în perioada/perioadele indicată/indicate în caietul de obiective, după caz, completate cu informații solicitate/obținute de la instituție*:

Așa cum se poate observa în anexa nr. 1 estimările devizelor inițiale pentru programe au fost foarte bine realizate, astfel încât sunt foarte apropiate de devizul realizat, cu excepția jumătăților de an unde realizarea depășește estimarea, datorită faptului că raportările se fac pe an bugetar și e greu de cuantificat pe jumătate de an.

*3. soluții și propuneri privind gradul de acoperire din surse atrase/venituri proprii a cheltuielilor instituției:*

*3.1. analiza veniturilor proprii realizate din activitatea de bază, specifică instituției (în funcție de tipurile de produse/servicii oferite de instituțiile de cultură - spectacole, expoziții, servicii infodocumentare etc.), pe categorii de produse/servicii, precum și pe categorii de bilete/tarife practicate: preț întreg/preț redus/bilet profesional/bilet onorific, abonamente, cu menționarea celorlalte facilități practicate;*

ANALIZA VENITURILOR PROPRII REALIZATE ÎN PERIOADA 2020-2022

|  |  |  |  |  |  |
| --- | --- | --- | --- | --- | --- |
| **Nr. crt.** | **Indicatori** | **UM** | **Realizat 2020** | **Realizat 2021** | **Realizat 2022** |
| 0 | 1 | 2 | 3 | 4 | 5 |
| 3. | Venituri proprii, din care | | | | |
| 3.1 | venituri din activitatea de bază, din care: | Mii lei | **60,41** | **74,27** | **109,80** |
| * tarife pentru servicii eliberare premise de intrare |  | 36,42 | 50,47 | 79,02 |
| * tarife pentru servicii împrumut publicații peste prevederile Regulamentului de împrumut |  | 22,84 | 22,40 | 29,29 |
| * tarife pentru servicii imprimare informații din bazele de date ale bibliotecii |  | 0,63 | 0,92 | 1,00 |
| * tarife servicii efectuare copii xerox după documentele din colecțiile bibliotecii |  | 0,31 | 0,48 | 0,33 |
| * altele (c/v cărți deteriorate/pierdute) |  | 0,21 | 0 | 0,16 |

Așa cum se poate observa în tabelul de mai sus, cuantumul veniturilor proprii realizate a fost afectat de pandemia Covid 19, acestea începând să crească în anul 2022, odată cu ridicarea restricțiilor.

Trebuie menționat faptul că, conform Deciziei nr. 7/27.03.2020 emisă de Camera de Conturi Cluj, din veniturile proprii obținute de bibliotecă, au fost virate la bugetul Județului Cluj următoarele sume:

* 30,33 mii lei în anul 2021;
* 50,67 mii lei în anul 2022.

Veniturile proprii realizate de Biblioteca Județeană “Octavian Goga” Cluj pentru serviciile prestate utilizatorilor sunt aprobate anual prin hotărâre a Consiliului Județean Cluj, la propunerea bibliotecii, sub formă de taxe și tarife.

Sumele încasate din tarife rămân în întregime în bugetul bibliotecii, iar taxele încasate pentru utilizarea spațiului din holul și sălile bibliotecii se virează integral la Consiliul Județean Cluj, conform Ordonanței de Urgență nr. 57 din 3 iulie 2019, astfel încât ele nu se constituie în venituri proprii.

*3.2. analiza veniturilor proprii realizate din alte activități ale Bibliotecii;*

Nu este cazul.

*3.3 analiza veniturilor realizate din prestări de servicii culturale în cadrul parteneriatelor cu alte autorități publice locale;*

Nu este cazul.

*4. soluții și propuneri privind gradul de creștere a surselor atrase/veniturilor proprii în totalul veniturilor:*

*4.1. analiza ponderii cheltuielilor de personal din totalul cheltuielilor;*

*4.2. analiza ponderii cheltuielilor de capital din bugetul total;*

*4.3. analiza gradului de acoperire a cheltuielilor cu salariile din subvenție/alocație;*

*4.4. ponderea cheltuielilor efectuate în cadrul raporturilor contractuale, altele decât contractele individuale de muncă (drepturi de autor, drepturi conexe, contracte și convenții civile);*

În tabelul de mai jos am inserat ponderile categoriilor de cheltuieli solicitate prin cerințele obligatorii.

|  |  |  |  |  |  |
| --- | --- | --- | --- | --- | --- |
| **Nr.**  **Crt.** | **Indicatori** | **U.M.** | **2020** | **2021** | **2022** |
| 1 | Ponderea cheltuielilor de personal din totalul cheltuielilor | % | 76,54 % | 74.04 % | 71,94 % |
| 2 | Ponderea cheltuielilor de capital din bugetul total | % | 1,39 % | 1,71 % | 1,22 % |
| 3 | Gradului de acoperire a cheltuielilor cu salariile din subvenție/alocație | % | 100 % | 100 % | 100 % |
| 4 | Ponderea cheltuielilor efectuate în cadrul raporturilor contractuale, altele decât contractele individuale de muncă (drepturi de autor, drepturi conexe, contracte și convenții civile | % | 0,93% | 1,06% | 1,31% |

*4.5. cheltuieli pe beneficiar, din care:*

*a) din subvenție;*

*b) din venituri proprii.*

|  |  |  |  |
| --- | --- | --- | --- |
| **Anul/indicator** | **2020** | **2021** | **2022** |
| Cheltuieli totale din subvenție | 7154.46 | 7030.43 | 7849.45 |
| Cheltuieli din venituri proprii | 49.78 | 66.69 | 45.96 |
|
| Număr de utilizatori | 37.814 | 34.406 | 33.712 |
| Cheltuieli/beneficiar din subvenție | 189.20 | 204.34 | 232.84 |
| Cheltuieli/beneficiar din venituri proprii | 1.32 | 1.94 | 1.36 |

Aici trebuie menționat că modul de calcul al indicatorului *Cheltuieli per beneficiar* este: cheltuieli din subvenție + cheltuieli din venituri proprii + FEN-cheltuieli de capital/nr. de beneficiari.

Așa cum se observă din tabelul de mai sus, influența pandemiei Covid 19 se poate remarca și aici, începând cu anul 2021 cheltuielile / utilizator au crescut din cauza scăderii numărului de utilizatori.

*E. Strategia, programele și planul de acțiune pentru îndeplinirea misiunii specifice a instituției, conform sarcinilor formulate de autoritate:*

*Propuneri, pentru întreaga perioadă de management:*

*1. viziune;*

*2. misiune;*

*3. obiective (generale și specifice);*

*4. strategia culturală, pentru întreaga perioadă de management;*

*5. strategia și planul de marketing;*

*6. programe propuse pentru întreaga perioadă de management;*

*7. proiectele din cadrul programelor;*

*8. alte evenimente, activități specifice instituției, planificate pentru perioada de management.*

Preambul

Noua strategie culturală europeană elaborată în anul 2018 are trei obiective principale:

*1. Valorificarea potențialului culturii și creativității ca motor al dezvoltării sociale și economice durabile*

Cultura contribuie la creșterea favorabilă incluziunii și la crearea de locuri de muncă, iar comerțul mondial cu produse creative a continuat să crească în ultimii ani, în pofida incertitudinii economice.

*2. Promovarea păcii și combaterea radicalizării prin intermediul dialogului intercultural*

Dialogul intercultural poate clădi și promova înțelegerea în cadrul unei societăți și între societăți diferite. El contribuie la demonstrarea valorii diversității culturale și a drepturilor omului.

*3. Consolidarea cooperării privind patrimoniul cultural*

Patrimoniul cultural european, ca expresie importantă a diversității culturale, merită să fie protejat și valorificat, se arată în documentele comisiei europene referitoare la cultură. Uniunea Europeană poate juca un rol important în protejarea patrimoniului cultural din întreaga lume prin activități de formare, dezvoltare de competențe și transfer de cunoștințe oferite țărilor partenere.

Aflată în curs de redresare în urma unei grave crize financiare, Europa se confruntă cu probleme precum inegalitățile sociale tot mai mari, diversitatea populațiilor, populismul, radicalizarea și amenințările teroriste. Noile tehnologii și comunicarea digitală transformă societățile, modificând stilurile de viață, modelele de consum și relațiile de putere din cadrul lanțurilor valorice economice. În acest context în schimbare, rolul culturii este mai important ca niciodată.

Potrivit unui sondaj Eurobarometru din anul 2017, 53 % dintre respondenți consideră că statele membre sunt apropiate din punctul de vedere al valorilor comune, în timp ce 40 % sunt de părere că există un decalaj între ele din acest punct de vedere. Cultura poate contribui la eliminarea acestui decalaj, întrucât ea ocupă primul loc pe lista factorilor cu cel mai mare potențial de creare a unui sentiment de comunitate[[1]](#footnote-1).

Bibliotecile publice sunt definite în literatura de specialitate ca *biblioteci generale, care servesc nevoilor de informare ale întregii populații, a unei comunități locale sau regionale, cu accent pe educația formală și individuală, alfabetizare, învățarea pe parcursul întregii vieți, dezvoltarea creativă personală și activități de recreere*.

În ultimele decenii, resursele media și serviciile electronice au fost alăturate colecțiilor și serviciilor fizice tradiționale ale bibliotecii. Acest lucru implică noi cerințe legate de echipament, tehnologie și în special cu privire la competențele personalului, și necesită schimbarea proceselor și a organizării bibliotecilor.

Ținând cont de ultimele evoluții în domeniul biblioteconomic, activitățile viitoare trebuie să includă aceste tendințe.

* 1. *Viziunea*

Biblioteca Judeţeană „Octavian Goga” Cluj trebuie să devină în următorii ani un centru cultural, informaţional şi recreativ foarte important în viaţa comunităţii, astfel încât în anul 2026 să atragem cca. 12% din populația municipiului Cluj-Napoca care să devină utilizatori fideli ai bibliotecii.

* 1. *Misiunea*

Oferirea gratuită a accesului la resurse, prin achiziţia de cărţi şi alte tipuri de documente relevante, organizarea şi punerea la dispoziţia publicului a întregii colecţii de documente, informarea promptă prin servicii specializate este parte din misiunea bibliotecii. Prin programele culturale şi educative organizate ne propunem să contribuim la progresul comunităţii clujene.

* 1. *Obiective (generale și specifice)*

În acord cu cerințele enunțate în caietul de obiective, propunem pentru perioada de management 1.07.2023-30.06.2026 următoarele **obiective generale**:

1. Oferirea de servicii specifice de bibliotecă, de înaltă calitate, precum și dezvoltarea de servicii noi, cu accent pe cele furnizate online (de exemplu biblioteca digitală);
2. Recrutarea şi selectarea corespunzătoare a resursei umane, dezvoltarea profesională şi fidelizarea angajaților;
3. Dezvoltarea multifuncţională a infrastructurii bibliotecii;
4. Realizarea activităților de promovare a serviciilor, produselor de informare şi identificarea nevoilor utilizatorilor;
5. Susținerea din punct de vedere metodologic a rețelei de biblioteci din județul Cluj.

În vederea realizării obiectivelor generale, se propun următoarele obiective specifice:

Pentru obiectivul general nr. 1

* 1. Menținerea calităţii serviciilor existente, precum și dezvoltarea de servicii noi (minim un serviciu nou pe an), cu accent pe cele furnizate online (de exemplu biblioteca digitală). Aceasta presupune:
* Completarea colecţiilor de documente ale bibliotecii potrivit nevoilor comunităţii (asigurarea unei creșteri anuale de minim 5000 de documente noi pe an);
* Organizarea colecțiilor de documente în acces liber la raft (asigurarea în proporție de 90 % a documentelor în acces liber);
* Furnizarea serviciilor de împrumut documente și informare pentru public (realizarea unui număr de cel puțin 350.000 de împrumuturi anual și furnizarea a minimum 50.000 informații și referințe);
* Desfășurarea activităților culturale și a proiectelor de învățare (minim 50 de activități culturale pe an și 30 de proiecte pe an din care cel puțin 2 noi);
* Derularea activităţilor de loisir pentru toate categoriile de public (minim o activitate pe lună/grupă de vârstă);
* Implicarea voluntarilor în dezvoltarea serviciilor pentru utilizatori (minim 30 de voluntari/an).

Pentru obiectivul general nr. 2

1. Recrutarea şi selectarea corespunzătoare a resursei umane, dezvoltarea profesională şi fidelizarea angajaților (realizarea a minimum 20 activități de formare profesională pe an);
2. Modernizarea serviciilor de bibliotecă prin dezvoltarea competenţelor profesionale ale personalului (cel puțin 6 activități modernizate);
3. Identificarea unor metode de motivare a personalului și de loializare (participarea la cel puțin 4 proiecte colaborative pe an);
4. Monitorizarea pregătirii profesionale a bibliotecarilor publici din județ, a participării lor la cursurile de formare și perfecționare (cel puțin 6 activități de formare pe an).

Pentru obiectivul general nr. 3

1. Realizarea activităţilor de achiziții publice şi de gestiune, cu respectarea prevederilor legale (realizarea achizițiilor propuse în PAAP, la termen și cu maximum de eficiență și eficacitate);
2. Asigurarea logisticii necesare pentru buna funcționare a bibliotecii (minim 12 resurse noi achiziționate pe an);
3. Refuncționalizarea spațiilor la sediul central și la filialele bibliotecii, înființarea de noi filiale (minim două acțiuni noi pe an).

Pentru obiectivul general nr. 4

1. Organizarea unor activități de promovare a bibliotecii în afara spațiilor acesteia (participarea la minim 3 activități în comunitate pe an);
2. Realizarea unui studiu cu scopul cunoaşterii nevoilor utilizatorilor şi nivelului de satisfacţie al acestora, prin serviciile oferite (rezultatele studiului);
3. Realizarea activităților de promovare a bibliotecii prin pagina web, paginile din social media, precum și prin mijloace clasice (minim 50 de actualizări pe an).

Pentru obiectivul general nr. 5

1. Organizarea reuniunilor metodice pentru bibliotecarii din județ (minim 6 reuniuni pe an);
2. Asigurarea asistenței și consilierii de specialitate acordate în teritoriu și la sediul Bibliotecii Județene pentru bibliotecarii din județ (minim 6 biblioteci vizitate pe lună);
3. Realizarea anuală a statisticii centralizate a activității bibliotecilor din teritoriu și transmiterea ei la Institutul Național de Statistică și la Asociația Națională a Bibliotecarilor și Bibliotecilor Publice din România (ANBPR) (statistici încărcate pe portal de la toate bibliotecile funcționale).

*4. Strategia culturală, pentru întreaga perioadă de management*

Manifestul IFLA/UNESCO pentru biblioteci publice oferă elemente de referinţă pentru misiunea, funcţiile, atribuţiile şi direcţiile de acţiune ale bibliotecii:

* „Biblioteca publică este centrul local al informării, care facilitează accesul utilizatorilor săi la orice fel de cunoştinţe şi informaţii";
* „Biblioteca publică, poarta spre cunoaştere, oferă persoanelor şi grupurilor sociale condiţiile de bază pentru învăţare pe tot parcursul vieţii, câştigarea independenţei în luarea deciziilor şi dezvoltare culturală”.

Strategia culturală pentru întreaga perioadă de management trebuie să se bazeze pe toate documentele programatice în vigoare, atât cele la nivel european, cât și cele naționale și cele elaborate la nivel de județ.

Trebuie menționat aici faptul că în documentul: *Propunere de Strategia de dezvoltare teritorială a județului, disponibilă la: https://www.patjcluj.ro/rezultatele.html* , se precizează:

*Obiectivul strategic nr. 4. Asigurarea accesului populației, inclusiv a celei provenite din comunități dezavantajate, la infrastructură, servicii și oportunități educaționale, medicale, sociale, cultural sportive, recreaționale și de locuire la standarde similare cu cele din U.E.-27, astfel încât ponderea populației care trăiește în zone urbane și rurale marginalizate să scadă la maxim 1% din total.*

Astfel, Biblioteca Județeană „Octavian Goga” Cluj poate contribui la realizarea acestui obiectiv prin facilitarea accesului la resurse și infrastructură culturală, pentru diversificarea oportunităților de creație și creșterea consumului cultural,bazându-se pe măsurile cuprinse în documentul mai sus menționat prin care autoritatea își propune să dezvolte infrastructura culturală ( M.4.5.2. Dezvoltarea infrastructurii culturale din documentul: *Propunere de Strategia de dezvoltare teritorială a județului, disponibilă la: https://www.patjcluj.ro/rezultatele.html)*

Rolul informațiilor și al cunoașterii în societatea modernă au dus la schimbări în modelul bibliotecii tradiționale, deoarece în societatea informațională, ea trebuie să faciliteze accesul la orice tip de informație, în orice format, pentru orice utilizator, indiferent de timp și spațiu.

Cerințele prioritare ale bibliotecii publice actuale sunt: integrarea serviciilor și procedurilor tradiționale, încă utile, cu altele noi, impuse de evoluția pe toate planurile a lumii moderne, a tehnologiei.

Cum astăzi orice persoană, organizație, agent economic sau administrație au nevoie de informații actualizate ca instrument vital al orientării în contextul socio-economic, bibliotecile, ca instituții specializate în organizarea informațiilor, sunt obligate să creeze noi servicii și produse pentru susținerea proiectelor personale, instituționale și profesionale de studiu ale comunității.

Funcțiile de instruire, educare și informare ale bibliotecii publice încep să devină cel puțin la fel de importante ca și cea de divertisment.

Strategia de dezvoltare a Bibliotecii Judeţene “Octavian Goga” Cluj, consonantă cu tendinţele globale ale domeniului, derivă din misiunea şi funcţiile instituţiei bibliotecare în general şi ale bibliotecii publice în special şi se realizează în concordanţă cu obiectivele şi sarcinile asumate faţă de beneficiarul suprem – comunitatea deservită.

În acest sens, trebuie ca serviciile de bibliotecă publică să poată fi furnizate cât mai aproape de locuințele posibililor utilizatori, astfel încât să se asigure accesul facil la acestea, în întreg județul și municipiul Cluj-Napoca. Extinderea rețelei la nivelul municipiului, prevenirea închiderii bibliotecilor, mai ales a celor din mediul rural, trebuie să constituie o prioritate și în noul mandat.

Una din direcțiile stategice ale bibliotecii publice este facilitatarea accesului la resursele bibliotecii. Digitizarea colecțiilor și conservarea colecțiilor digitale au devenit astfel probleme cruciale. Bibliotecile trebuie să stocheze publicațiile lor în arhive digitale și să încerce să garanteze accesul deschis la aceste publicații.

O parte din colecțiile Bibliotecii Județene Cluj sunt deja în Biblioteca digitală *Europeana*, și, din anul 2019 suntem parte a proiectului eCultura – Biblioteca Digitală a României, la care am contribuit până la momentul scrierii lucrării cu 14.500 de documente disponibile full text.

*Dezvoltarea serviciilor de la distanță* prin intermediul internetului, prin pagina web*,* acces la bazele de date, rezervări, referințe, consultanță de specialitate, forum de discuții etc, trebuie să vizeze îmbunătățirea accesului la catalogul on-line și la resursele digitale ale bibliotecii, mai ales în contextul actual.

Trebuie continuate activitățile de cercetare și adăugare de conținut în secțiunile de specialitate și de informare generală ale paginii web, precum *Buletinul noutăților*, *Buletinul publicațiilor seriale*, *Buletinul Depozitului Legal Local*, *Bibliografii*, *Colecția American Corner Cluj-Napoca*, *Buletin bibliografic* cu cele trei componente: *Județul Cluj în presa locală, Biblioteca în presa locală* și *Manifestări culturale clujene: Buletin Bibliografic anual* etc.

Continuarea eforturilor de digitizare a documentelor de bibliotecă și de facilitare a accesului la full text. Participarea Bibliotecii Județene ”Octavian Goga” Cluj la proiectul Bibliotecii Digitale Naționale, eCultura, va fi o prioritate și în mandatului viitor, dar și participarea la proiecte europene cu acest scop.

Sunt de asemenea importante serviciile pentru grupurile social-vulnerabile, precum și proiectele colaborative concepute în parteneriat cu organizații non-guvernamentale.

Ținând cont de tendințele menționate mai sus, o direcție de orientare pentru perioada următoare trebuie să fie înspre facilitarea accesului și prin folosirea de platforme interactive pe internet și adaptarea serviciilor online și pentru dispozitivele mobile.

Importantă este continuarea activităților educative și a proiectelor educaționale realizate în parteneriat cu instituțiile de învățământ, fiindcă acestea și-au dovedit utilitatea ca activități complementare celor școlare, dar și a activităților de promovare a bibliotecii.

Documentarea permanentă cu privire la noile apariții editoriale este mereu o direcție prioritară a activității bibliotecilor de orice fel, fiindcă aceasta permite selecția acelor documente care să răspundă cel mai bine nevoilor comunității și să asigure creșterea frecvenței utilizatorilor la bibliotecă. Toate acestea pot fi realizate cu condiția asigurării fondurilor pentru achiziția de documente, a necesarului de personal dedicat prelucrării în regim automatizat a acestora, precum și a mijloacelor tehnice necesare.

Rămâne ca o prioritate și pentru noul mandat de management, recrutarea, selecția și perfecționarea personalului bibliotecii. Toate prioritățile menționate anterior nu pot fi realizate fără un personal de calitate, bine pregătit profesional, motivat și eficient. Exigențele echipei de conducere din ultima perioadă au dus la angajarea unor persoane foarte potrivite pentru profesia aleasă, atât pentru personalul de specialitate, cât și pentru personalul auxiliar.

Un personal foarte bine calificat va facilita identificarea și accesarea de resurse extrabugetare, va scrie și implementa proiecte europene, va contribui la realizarea obiectivelor instituției pe temen scurt și mediu.

*5. strategia și planul de marketing;*

Așa cum se știe, bibliotecile publice îmbunătățesc calitatea vieții oamenilor prin oferirea accesului tuturor la informație, cunoștințe și creativitate într-un spațiu comunitar.

Ca parte a planului de marketing sunt și activitățile de publicitate ale bibliotecii, iar propunerile pentru perioada următoare sunt:

**1**. **Promovarea în mediul on-line:**

**Promovarea prin paginile web ale bibliotecii:**

- actualizarea permanentă a site-ului bibliotecii [www.bjc.ro](http://www.bjc.ro) cu informații legate de evenimentele și manifestările desfășurate în bibliotecă, despre serviciile și facilitățile oferite, despre resursele create pentru valorificarea colecțiilor;

- actualizarea permanentă a bazei de date *Memorie și cunoaștere locală*

<https://www.bjc.ro/wiki/index.php/Pagina_principal%C4%83>

- actualizarea aplicației *Cutreier Clujul*<https://cutreiercluj.qulto.ro/>

- actualizarea permanentă a *Blogului copiilor*, *Blogului cititorilor adulți* precum și a *Paginii adolescenților*.

<https://copiibjc.bjc.ro/>

<https://blogbjc.bjc.ro/>

<https://www.bjc.ro/paginaadolescentilor>

- actualizarea produselor de informare disponibile pe pagina web a bibliotecii: Lista cărților nou intrate în bibliotecă, Buletinul documentelor audiovizuale şi electronice, Buletinul bibliografic anual al documentelor intrate în colecțiile bibliotecii prin Depozitul Legal Local, Titluri de ziare şi periodice intrate în colecțiile bibliotecii, Buletinul Bibliografic Județul Cluj în presa locală, Calendarul evenimentelor și manifestărilor culturale.

- redactarea Revistei Lectura, revista de bibliologie și memorie locală a bibliotecii

<https://new.bjc.ro/?page_id=3289>

- actualizarea paginii [www.bibliotecaradio.ro](http://www.bibliotecaradio.ro) cu emisiuni, interviuri și recomandări de lectură;

- schimbul de bannere cu colaboratorii instituției și postarea acestora pe pagina web a bibliotecii.

**Promovarea pe Facebook**

Pagina de Facebook a bibliotecii<https://www.facebook.com/bibliotecacluj/>

Paginile de Facebook ale filialelor de cartier: Filiala “Traian Brad”, Zorilor, Grigorescu

<https://www.facebook.com/people/Biblioteca-Jude%C8%9Bean%C4%83-Octavian-Goga-Cluj-Filiala-Zorilor/100077562189386/>

<https://www.facebook.com/BibliotecaManastur/>

<https://www.facebook.com/FilialaGrigorescuBibliotecaJudeteanaCluj/>

Pagina de Facebook a radioului on-line BibliotecaRadio

<https://www.facebook.com/people/BibliotecaRadio-Cluj/100063066590476/>

Pagina de Facebook a Bibliotecilor Publice din Județul Cluj folosită pentru promovarea activităților desfășurate în bibliotecile publice din județul Cluj

<https://m.facebook.com/pages/Cluj-Napoca-Romania/Biblioteci-publice-clujene/101689953234419?v=wall>

- utilizarea etichetării tipului de conținut

- crearea pe Facebook a grupului pentru părinți “Cu bebe la bibliotecă”, grup care conține atât anunțuri ale activităților, fotografii de la activități, cât și materiale informative pentru părinți.

**Promovarea pe Youtube**

Canalul de Youtube al bibliotecii

<https://www.youtube.com/user/BibliotecaGoga>

**Promovarea pe Instagram**

Paginile de Instagram ale bibliotecii și ale filialelor de cartier

<https://www.instagram.com/biblioteca_judeteana_cluj/>

<https://www.instagram.com/filiala_zorilor/>

**Promovarea prin email**

* transmiterea lunară utilizatorilor activi prin email a *Buletinului informativ* cu informații despre activitățile desfășurate, noutăți editoriale și postarea acestuia pe pagina web.
* mesaje de informare transmise utilizatorilor activi privind organizarea unor cursuri sau activități.

**2. *Identitatea vizuală:***

* folosirea logo-ului bibliotecii pe toate materialele de promovare, alături de sigla Consiliului Județean Cluj.

**3. *Promovarea în spațiile bibliotecii:***

* actualizarea permanentă a avizierului de la intrarea în bibliotecă cu afișele evenimentelor și activităților;
* folosirea roll-up-urilor de prezentare sau a peretelui curb (la activitățile pentru copii);
* realizarea de materiale de prezentare pentru evenimente importante care rulează pe televizorul din foaierul sediului central;
* realizarea de expoziții de carte în foaierul sediului central precum și la secții și filiale.

**4. *Promovarea în afara spațiilor bibliotecii:***

* amplasarea de afișe pe panoul de informare la intrarea în sediul central al bibliotecii.

**6. *Promovarea în media – ziare, reviste, radio, TV***

-transmiterea de comunicate de presă înainte și după evenimente și manifestări;

- participarea la emisiuni radio sau TV;

- colaborarea cu TVR Cluj pentru înregistrarea unor emisiuni în spațiile bibliotecii;

- colaborarea cu Radio Cluj în cadrul emisiunilor *Ce mai citim: recomandarea bibliotecarului* și *Sesam deschide cartea.*

**7. *Campanii de promovare, organizarea și participarea la evenimente culturale, conferințe și simpozioane naționale și internaționale.***

* organizarea în parteneriat cu Uniunea Scriitorilor – Filiala Cluj a Festivalului *FestLit* precum și a Festivalului Internațional de Poezie “Lucian Blaga”;
* participarea cu activități la Zilele Clujului;
* organizarea Concursului Național de Lectură “Bătălia Cărților”;
* organizarea Festivalului cărții pentru copii;
* organizarea Concursului “Eroii cărților citite”;
* organizarea Zilelor Bibliotecii, Zilelor Bibliotecilor de cartier, Nocturnei bibliotecilor;
* organizarea de activități tradiționale, lansări de carte, vernisaje de expoziții.

Activităţile de publicitate determină creşterea vizibilității instituţiei şi la fel ca activităţile de marketing direct trebuie să se desfăşoare continuu.

1. *programe propuse pentru întreaga perioadă de management;*

Pentru *semestrul II al anului 2023*, pentru a avea date statistice unitare pentru întregul an și posibilitatea de comparare a acestora, menținem programele cuprinse în vechiul proiect de management. Acestea sunt:

1. **Programul de valorificare a colecţiilor**

Un proiect foarte important în cadrul acestui program îl consituie comunicarea colecțiilor, ce presupune organizarea şi punerea la dispoziţia utilizatorilor a colecţiilor de documente în secţiile de la sediul central, la filiale şi prin Biblioteca Mobilă, adică activitatea fundamentală a bibliotecii, aceea de împrumut de documente, rezervare și reținere de titluri, prelungirea termenului de împrumut.

Un alt proiect important în activitatea de valorificare și promovare a colecției îl reprezintă expozițiile tematice de documente, promovarea autorilor român și străini.

1. **Programul de dezvoltare a colecţiilor de documente**

Proiectul principal în cadrul acestui program îl constituie achiziția de documente. Acesta presupune achiziţia de cărţi şi alte tipuri de documente relevante pentru activitatea cu publicul.

Un alt proiect în cadrul acestui program îl constituie dezvoltarea bazelor de date din catalogul electronic al bibliotecii, a produselor de informare disponibile prin pagina web a bibliotecii.

Tot în cadrul acestui program se înscrie și proiectul *Bibliotecii digitale*, prin intermediul căruia se valorifică colecția de documente ale bibliotecii, prin digitizare și includerea acestora în catalogul on-line.

1. **Programul „*Memorie şi cunoaştere locală*”**

Primul proiect important în cadrul acestui program îl constituie crearea bazei de date cuprinse în Bibliografia locală, ce este dezvoltată în catalogul electronic al bibliotecii, prin descrierea articolelor relevante din publicațiile periodice locale: ziare, reviste, anuare.

Un alt proiect în cadrul acest program presupune cercetarea, prelucrarea şi sintetizarea informaţiilor din resursele documentare ale bibliotecii, având ca subiect istoria Clujului: personalităţi locale, evenimente, biserici, clădiri, instituţii clujene, monumente istorice, parcuri şi grădini, pieţe şi străzi. Informaţiile fiind accesibile prin intermediul portalului web: „*Memorie şi cunoaştere locală*”.

Un alt proiect în cadrul acestui program se referă la organizarea unor activități dedicate claselor de elevi pentru valorificarea colecțiilor speciale ale bibliotecii, promovarea istoriei locale și cultivarea spiritului civic.

1. **Programul contribuții la educația pe tot parcursul vieții**

Acest program cuprinde proiectele educaționale pe care biblioteca le poate organiza pentru toate grupele de vârstă.

1. **Programul activități culturale și de loisir**

Programul se referă la toate activitățile de promovare a cărții și a lecturii, precum și activitățile culturale și de loisir organizate de bibliotecă.

1. **Programul editorial și de cercetare**

Acesta presupune realizarea și editarea unor publicaţii, cum sunt: bibliografiile şi materiale bibliografice, precum și realizarea și participarea la proiecte de cercetare și dezvoltare pentru susținerea, promovarea și valorificarea culturii scrise în plan național și internațional. De asemenea, presupune susținerea autorilor locali prin tipărirea unor cărți valoroase cu ocazia unor aniversări importante sau susținerea debuturilor literare.

1. **Programul de promovare a imaginii bibliotecii, a serviciilor şi produselor de informare**

Programul se referă la organizarea unor acţiuni ample de promovare, precum și la realizarea de materiale promoţionale pentru atragerea de noi utilizatori spre bibliotecă. Acesta include și proiectul *Bibliotecaradio* ce contribuie la acțiunile de promovare a bibliotecii în mediul online, dar și a culturii naționale datorită acesibilității via internet oriunde în lume.

1. **Programul colaborări și formare profesională** va include proiectul de schimburi de experienţă şi bune practici cu colegi bibliotecari din alte ţări și din țară, precum și proiectul de formare profesională pentru personalul instituției, dar și pentru bibliotecarii din județ.
2. **Programul de asistență metodologică acordată bibliotecilor publice din județ**

Asistența metodologică este a treia funcție ce conferă bibliotecii statutul de bibliotecă județeană, fiind stipulată în Art. 28, pct. b) din *Legea bibliotecilor,* articol care prevede că bibliotecile județene „coordonează activitatea bibliotecilor publice de pe raza județului în care își desfășoară activitatea”. La nivelul județului Cluj sunt funcționale doar o parte din bibliotecile publice, municipale, orășenești și comunale, față de care biblioteca județeană își exercită atribuțiile legale.

1. **Programul de ambientare, întreţinere şi creare de noi facilităţi pentru public şi personal**

Acesta cuprinde proiectele ce țin de: realizarea de reparații capitale, întreţinerea spaţiilor, realizarea de reparaţii curente, dezvoltarea și menţinerea infrastructurii IT în stare de funcţionare, achiziţia de bunuri şi servicii, extinderea spațiilor pentru public și asigurarea condițiilor de funcționare, precum și întreținerea dotărilor existente.

Pentru anul *2024, 2025* și *semestrul I 2026* propunem următoarele programe:

1. **Programul ”Biblioteca pentru toți”**

Programul subsumează activitatea principală a bibliotecii, aceea de informare, împrumut de documente, suport pentru educația permanentă, prin proiecte ce se adresează tuturor categoriilor de vârstă. Programul este în strânsă corelare cu programul de dezvoltare al patrimoniului bibliotecii și are ca fundamentare principală situațiile statistice rezultate din softul integrat de bibliotecă, precum și nevoile de informare și loisir a comunității clujene exprimate prin interacțiunile directe sau on-line.

1. **Programul de dezvoltare a patrimoniului**

Acest program are ca proiect principal cel dedicat achiziției de documente. Acesta presupune achiziţia de cărţi şi alte tipuri de documente relevante pentru activitatea cu publicul, astfel încât resursele materiale dedicate să fie cât mai bine utilizate, printr-o achiziție bine gândită, în acord cu cerințele utilizatorilor, dar și cu politica de dezvoltare a colecțiilor. O altă componentă a programului o constituie dezvoltarea bazelor de date, a catalogul electronic al bibliotecii, crearea de produse de informare tradiționale sau disponibile prin pagina web a bibliotecii. Tot în cadrul acestui program se înscrie și proiectul *Bibliotecii digitale*, prin intermediul căruia se crează colecția de documente digitale ale bibliotecii.

1. **Programul de educație culturală**

Primul proiect important în cadrul acestui program îl constituie realizarea Bibliografiei locale, ce este dezvoltată în catalogul electronic al bibliotecii, prin descrierea articolelor relevante din publicațiile periodice locale: ziare, reviste, anuare. Aceasta este o sursă importantă de informare și face trimitere directă la articolele de interes pentru public din domenii diverse cum ar fi: administrație, social, politic, economic, cultural. O altă componentă în cadrul acest proiect presupune cercetarea, prelucrarea şi sintetizarea informaţiilor din resursele documentare ale bibliotecii, având ca subiect istoria Clujului: personalităţi locale, evenimente, biserici, clădiri, instituţii clujene, monumente istorice, parcuri şi grădini, pieţe şi străzi, informaţiile fiind accesibile prin intermediul portalului web: „*Memorie şi cunoaştere locală*”.

Un alt proiect în cadrul acestui program se referă la organizarea unor activități dedicate claselor de elevi pentru valorificarea colecțiilor speciale ale bibliotecii, promovarea istoriei locale și cultivarea spiritului civic în rândul tinerelor generații.

Sub semnul scriitorilor sunt organizate activități cu publicul, dar și expoziții de documente în spațiile bibliotecii sau în mediul virtual.

1. **Programul contribuții la educația pe tot parcursul vieții**

Proiectele din cadrul acestui program sunt dedicate tuturor categoriilor de vârstă.

Cele pentru copii și tineri sunt derulate în colaborare cu unitățile de învățământ, la sediul central și filialele de cartier. Proiectele se concep ca urmare a studierii intereselor de lectură ale copiilor și a consultării cu cadrele didactice, fiecare proiect cuprinde 4-5 activităţi care se derulează în perioada anului şcolar, şi se finalizează cu o activitate de evaluare calitativă, precum şi o bibliografie pentru lecturi suplimentare. Tipurile de activităţi sunt specifice învăţării non-formale: discuţii tematice, vizionări de filme, prezentări PowerPoint, dezbateri, ateliere interactive şi concursuri de creaţie.

1. **Programul dedicat grupurilor defavorizate**

Proiectele din cadrul acestui program sunt realizate de regulă în colaborare cu alte instituții. De exemplu colaborarea cu Centrul de Îngrijire și Asistență pentru Persoane Adulte cu Dizabilități din Cluj-Napoca care a fost reluată în anul 2022 după o întrerupere de 2 ani cauzată de pandemie. Activitățile constau în lecturi colective oferite de bibliotecari și în realizarea de mici obiecte materiale reciclabile, scopul acestora fiind de a oferi bucurie și noi experiențe persoanelor rezidente, dar și de promovare a cărții și lecturii.

O parte a proiectului de incluziune socială este dedicat refugiaților ucrainieni. Odată cu începerea războiului din Ucraina și ajungerea la Cluj a refugiaților ucraineni, biblioteca a organizat mai multe activități care să vină în sprijinul acestora, contribuind la integrarea lor mai ușoară în comunitatea clujeană. Acestea vor fi continuate și în următorul mandat cât va fi nevoie.

1. **Programul de voluntariat „Implică-te și dăruiește. Fii voluntar!”**

Proiectele din cadrul acestui program sunt realizate împreună cu voluntarii bibliotecii și au ca principal scop oferirea de servicii gratuite de bibliotecă diverselor grupe de vârstă. În proiectul *Ajutor la teme pentru adolescenți*, se oferă, cu ajutorul voluntarilor, meditații gratuite la diferite discipline: matematică, română, limba engleză și limba germană.

Proiectul mini-bibliotecilor are ca scop promovarea lecturii în spații neconvenționale, dar și promovarea bibliotecii și a activităților sale organizate în slujba comnunității.

1. **Programul de asistență metodologică acordată bibliotecilor publice din județ**

Activitatea de asistența metodologică este stipulată în Art. 28, pct. b) din *Legea bibliotecilor,* articol care prevede că bibliotecile județene „coordonează activitatea bibliotecilor publice de pe raza județului în care își desfășoară activitatea”. La nivelul județului Cluj sunt funcționale doar o parte din bibliotecile publice, municipale, orășenești și comunale, față de care biblioteca județeană își exercită atribuțiile legale. Unele din acestea au fost închise datorită scăderii populației din comunele respective sub limita de 2500 de locuitori, limită din Legea nr. 334/2002, care obligă primăriile să aibă angajat bibliotecar cu normă întreagă.

Proiectele din cadrul acestui program se referă la asistența de specialitate oferită rețelei de biblioteci din județul Cluj, dar și la organizarea activității profesionale de specialitate din centrele metodice.

1. *proiectele din cadrul programelor;*

Semestrul II 2023

1. **Programul de valorificare a colecţiilor**
2. Proiectul împrumutul de documente
3. Proiectul „Biblioteca Mobilă”
4. Programul expoziții tematice
5. **Programul dezvoltarea colecţiilor de documente**
6. Completarea colecțiilor
7. Proiectul de digitizare a documentelor bibliotecii şi al presei locale
8. Produse de informare
9. Achiziția curentă de documente pentru biblioteca mobilă
10. **Programul „Memorie şi cunoaştere locală”**
11. Realizarea Bibliografiei locale
12. Proiectul de dezvoltare a portalului „Memorie şi cunoaştere locală”
13. Proiectul „Să ne cunoaştem oraşul”, destinat elevilor din clasele IV-VIII
14. **Programul contribuții la educația pe tot parcursul vieții**
15. Proiectele pentru copii
16. Proiecte pentru adolescenţi şi tineri
17. Proiecte pentru adulți
18. Proiecte pentru grupuri defavorizate
19. Proiectul „Biblioteca de vacanță”
20. **Programul activități culturale și de loisir**
21. Proiectul „Aniversări remarcabile”
22. Proiectul „Personalități la bibliotecă”
23. Proiectul ”Educație estetică”
24. **Programul editorial și de cercetare**
25. Realizarea de bibliografii, materiale de informare
26. Calendarul evenimentelor și manifestărilor culturale
27. Realizarea de articole și publicații de specialitate
28. Editarea și publicarea unor lucrări ale autorilor locali
29. **Programul de promovare a imaginii bibliotecii, a serviciilor şi produselor de informare**
30. Activități de promovare în afara spațiilor bibliotecii
31. *Promobiblio* – realizarea unor materiale de promovare tradiționale și în format electronic
32. Proiectul *Bibliotecaradio*
33. **Programul colaborări și formare profesională**
34. Schimburi de experiență
35. Formare profesională
36. **Programul de asistență metodologică acordată bibliotecilor publice din județ**
37. Programul de îndrumare a activității bibliotecilor din județ
38. Asistență metodică de specialitate
39. Catalogul colectiv județean
40. **Programul de ambientare, întreţinere şi creare de noi facilităţi pentru public şi personal**
41. Proiectul de ambientare
42. Întreținerea spațiilor
43. Dezvoltare IT
44. Proiectul de achiziții bunuri și servicii
45. Extinderea spațiilor pentru public
46. Asigurarea condițiilor optime de funcționare

Pentru anul *2024, 2025* și *semestrul I 2026* propunem următoarele proiecte subsumate programelor propuse:

1. **Programul Biblioteca pentru toți**
2. Proiectul informare și documentare
3. Proiectul „Biblioteca ta – servicii de împrumut de documente”
4. Programul expoziții tematice de documente
5. *Bibliotecaradio*
6. **Programul de dezvoltare a patrimoniului**
7. Achiziție și prelucrare a documentelor
8. Digitizarea documentelor bibliotecii
9. Crearea de produse de informare
10. **Programul de educație culturală**
11. Memorie şi cunoaştere locală
12. Să ne cunoaştem oraşul
13. Scriitori români de ieri şi de azi
14. **Programul contribuții la educația pe tot parcursul vieții**
15. Caruselul emoțiilor
16. Descoperim copiii lumii
17. Gardienii planetei
18. O aventură în jurul lumii
19. O lume magică în Ludotecă
20. Cu bebe la bibliotecă
21. Seniorii și calculatorul
22. **Programul dedicat grupurilor defavorizate**
23. Ora de lectură
24. Atelierul de lucru manual
25. Activități pentru creșterea incluziunii în comunitate
26. **Programul de voluntariat „Implică-te și dăruiește. Fii voluntar!”**
27. Ajutor la teme
28. Mini biblioteci
29. Cenaclul literar ”Traian Brad”
30. Atelier de scriere creativă
31. **Programul de asistență metodologică acordată bibliotecilor publice din județ**
32. Biblioteci în rețea
33. Proiectul Centre metodice

*8. alte evenimente, activități specifice instituției, planificate pentru perioada de management.*

Propunem și pentru perioada următoare continuarea activităților culturale tradiționale ale bibliotecii, cum ar fi: *Zilele bibliotecii*, *Bătălia cărților - concurs național de lectură; Concursul on-line de poezie organizat cu ocazia Zilei Internaționale a Poeziei; Ziua Mondială a Cărții pentru Copii;* *„Eroii cărților citite”, concursul de desene organizat anual cu ocazia Zilei Internaționale a Copilului; Nocturna bibliotecilor, program național de promovare a bibliotecilor publice; Zilele Bibliotecilor de cartier.*

Ne propunem să continuăm parteneriatele existente și să creăm altele noi, să participăm la activitățile organizate cu ocazia *Zilelor Clujului*, la activitatea *Orășelul copiilor*, să continuăm activitățile cu voluntari*.*

*F. Previzionarea evoluției economico-financiare a instituției publice de cultură, cu o estimare a resurselor financiare ce ar trebui alocate de către autoritate, precum și a veniturilor Bibliotecii ce pot fi atrase din alte surse*

1. *Proiectul de buget de venituri și cheltuieli pe perioada managementului:*

Bugetul pe perioada mandatului a fost construit pornind de la bugetul pentru anul 2023 aprobat. Pentru următoarele perioade ale mandatului s-au aplicat coeficienții prevăzuți în acte normative.

|  |  |  |  |  |  |
| --- | --- | --- | --- | --- | --- |
| Nr. | Categorii | Sem.II 2023 | Anul 2024 | Anul 2025 | Sem.I 2026 |
| crt |
| 1 | 2 | 3 | 4 | 5 | 6 |
| 1 | TOTAL VENITURI, din care | 4274,00 | 9091,61 | 9354,75 | 4931,46 |
| 1.a. venituri proprii, | 58,00 | 115,00 | 120,00 | 195,00 |
| din care |  |  |  |  |
| 1.a.1. venituri din activitatea de bază | 58,00 | 115,00 | 120,00 | 62,50 |
| 1.a.2. surse atrase |  |  |  |  |
| 1.a.3. alte venituri proprii |  |  |  |  |
| 1.b. subvenții/alocații | 4209,00 | 8901,61 | 9159,75 | 4698,96 |
| 1.c. alte venituri (FEN) | 7,00 | 75,00 | 75,00 | 37,50 |
| 2 | TOTAL CHELTUIELI, din care | 4287,00 | 9091,61 | 9354,76 | 4798,95 |
| 2.a. Cheltuieli de personal, | 3320,80 | 6713,54 | 6908,23 | 3543,92 |
| din care, |  |  |  |  |
| 2.a.1. Cheltuieli cu salariile | 3247,90 | 6431,47 | 6617,99 | 3395,03 |
| 2.a.2. Alte cheltuieli de personal | 72,90 | 282,07 | 290,24 | 148,89 |
| 2.b. Cheltuieli cu bunuri și servicii, din care | 953,20 | 2378,07 | 2446,53 | 1255,03 |
| 2.b.1. Cheltuieli pentru proiecte | 7,00 | 75,00 | 75,00 | 37,50 |
| 2.b.2. Cheltuieli cu colaboratorii | 20,00 | 51,85 | 53,35 | 27,37 |
| 2.b.3.Cheltuieli pentru reparații curente | 9,40 | 61,60 | 63,38 | 32,52 |
| 2.b.4. Cheltuieli de întreținere | 662,00 | 1548,24 | 1548,24 | 817,28 |
| 2.b.5. Alte cheltuieli cu bunuri și servicii | 254,80 | 641,38 | 706,56 | 340,36 |
| 2.c. Cheltuieli de capital | 13,00 | 0,00 | 0,00 | 0,00 |

Prognoza din tabelul de mai sus cuprinde cifrele de buget pentru care s-a ținut cont de creșterile salariale predictibile conform legislației actuale (am folosit ca cifră numărul de personal din organigramă), dar și de creșterile cheltuielilor cu bunuri și servicii din ultimii trei ani.

La capitolul cheltuieli de capital nu s-au făcut prognoze pentru că în acest moment proiectul de finalizare a clădirii sediului central nu este actualizat cu noii indicatori tehnico-economici.

*2. Numărul estimat al beneficiarilor pentru perioada managementului:*

*2.1. la sediu;*

*2.2. în afara sediului*.

|  |  |  |  |  |
| --- | --- | --- | --- | --- |
| Număr de beneficiari estimat | | | | |
|  | Sem .II 2023 | Anul 2024 | Anul 2025 | Sem. I 2026 |
| La sediu | 17.000 | 35.000 | 37.000 | 18.000 |
| În afara sediului | 2000 | 4000 | 4500 | 2200 |

Am inclus în tabelul de mai sus acei utilizatori ai bibliotecii care sunt măsurabili, cuantificabili, este vorba despre cei care au permis de bibliotecă. Adică cei care au dreptul de a folosi biblioteca, conform definiției formularului statistic: Utilizatori înscrişi în ultimii 5 ani-pentru bibliotecile publice valabilitatea permisului de intrare este de 5 ani şi se consideră între anii: 2019 - 2023, 2020 - 2024, 2021 - 2025 ş.a.m.d.. Permisul de intrare obţinut la înscriere asigură accesul utilizatorului la oricare dintre punctele de servicii ale bibliotecii: la biblioteca centrală/principală, la filiale, la punctele externe de servicii, la bibliotecile mobile (Activitatea statistică generală este reglementată prin ORDINUL Nr. 2249/4775 din 9 iunie 2009 pentru aprobarea formularelor tipizate generale de bibliotecă PUBLICAT ÎN: MONITORUL OFICIAL NR. 653 din 2 octombrie 2009 EMITENT: MINISTERUL CULTURII, CULTELOR ŞI PATRIMONIULUI NAŢIONAL Nr. 2.249 din 9 iunie 2009 EMITENT: MINISTERUL EDUCAŢIEI, CERCETĂRII ŞI INOVĂRII Nr. 4.775 din 20 august 2009).

Acest indicator nu este totuși relevant pentru activitatea bibliotecii. Mai relevant ar fi o estimare a numărului de vizite/an sau a frecvenței zilnice care se calculează astfel: totalul vizitelor / numărul zilelor lucrătoare (indicatorul arată câţi utilizatori a avut în medie pe zi biblioteca).

Cifrele de mai sus nu conțin numărul celor care participă la activitățile culturale organizate de bibliotecă, persoane ce pot avea sau nu permis de bibliotecă. Participarea la acest gen de evenimente nu este condiționată de existența unui permis de intrare la bibliotecă.

3. Programul minimal estimat pentru perioada de management

| **Nr. crt** | **Program** | **Scurtă descriere a**  **programului** | **Nr. proiecte în cadrul programului** | **Denumirea proiectului** | **Buget prevăzut pe program (mii lei)[[2]](#footnote-2)** |
| --- | --- | --- | --- | --- | --- |
| **Sem. II 2023** | | | | | | |
|  | Valorificarea colecţiilor | Presupune organizarea şi punerea la dispoziţia utilizatorilor a colecţiilor de documente în toate formatele. | 3 | 1. Proiectul împrumutul de documente 2. Proiectul "Biblioteca Mobilă" 3. Programul expoziții tematice | 18.00 |
|  | Dezvoltarea colecţiilor de documente | Acest program se referă la achiziţia de documente și dezvoltarea bazelor de date, a produselor de informare. | 4 | 1. Completarea colecțiilor bibliotecii 2. Produse de informare 3. Proiectul de digitizare a documentelor 4. Achiziția curentă de documente pentru biblioteca împrumut în județ | 3.00 |
|  | „*Memorie şi cunoaştere locală*” | Acesta presupune realizarea Bibliografiei locale, a documentelor din portalul „*Memorie şi cunoaştere locală*” și a unor activități de istorie locală.- realizarea unor activități de istorie locală | 3 | 1. Realizarea Bibliografiei locale 2. Proiectul de dezvoltare a portalului „*Memorie şi cunoaştere locală*” 3. Proiectul „*Să ne cunoaştem oraşul*”, destinat elevilor din clasele IV-VIII | 1.20 |
|  | Contribuții la educația pe tot parcursul vieții | Acest program cuprinde toate proiectele educaționale pe care biblioteca le poate organiza pentru toate grupele de vârstă. | 5 | 1. Proiectele secțiilor pentru copii 2. Proiecte pentru adolescenţi şi tineri 3. Proiecte pentru adulți 4. Proiecte pentru grupuri defavorizate 5. Proiectul „*Biblioteca de vacanță*” | 6.00 |
|  | Activități culturale și de loisir | Programul se referă la toate activitățile de promovare a cărții și a lecturii, precum și activitățile culturale și de loisir organizate de bibliotecă. | 3 | 1. Proiectul „Aniversări remarcabile” 2. Proiectul „*Personalități la bibliotecă*” 3. Proiectul ”*Educație estetică”* | 3.00 |
|  | Editorial și de cercetare | Prin program se propune realizarea și editarea unor publicaţii, precum și participarea la proiecte de cercetare naționale și internaționale. | 4 | 1. Realizarea de bibliografii, materiale de informare 2. Calendarul evenimentelor și manifestărilor culturale 3. Realizarea de articole și publicații de specialitate 4. Editarea și publicarea unor lucrări ale autorilor locali | 3.00 |
|  | Promovarea imaginii bibliotecii, a serviciilor şi produselor de informare | Acesta presupune organizarea unor acţiuni ample de promovare, realizarea de materiale promoţionale. | 3 | 1. Activități de promovare în afara spațiilor bibliotecii 2. *Promobiblio* – realizarea unor materiale de promovare tradiționale și în format electronic 3. Proiectul *Bibliotecaradio* | 1.80 |
|  | Colaborări și formare profesională | Programul cuprinde proiectul de schimburi de experienţă şi bune practici cu colegi bibliotecari din alte ţări și din țară, precum și proiectul de formare profesională. | 2 | 1. Schimburi de experiență 2. Formare profesională | 1.20 |
|  | Asistență metodologică acordată bibliotecilor publice din județ | Programul cuprinde întreaga activitate de îndrumare metodică a bibliotecilor din județ. | 3 | 1. Programul de îndrumare a activității bibliotecilor din județ 2. Asistență metodică de specialitate 3. Catalogul colectiv județean | 6.00 |
|  | Ambientare, întreţinere şi creare de noi facilităţi pentru public şi personal | Programul include activitățile de întreţinere a spaţiilor, realizarea de reparații curente, dezvoltarea și menţinerea infrastructurii IT în stare de funcţionare, achiziţia de bunuri şi servicii, extinderea spațiilor pentru public, precum și asigurarea condițiilor de funcționare a dotărilor existente. | 6 | 1. Proiectul de ambientare 2. Întreținerea spațiilor 3. Dezvoltare IT 4. Proiectul de achiziții bunuri și servicii 5. Extinderea spațiilor pentru public 6. Asigurarea condițiilor optime de funcționare | 16.80 |
| **2024** | | | | | | |
|  | Biblioteca pentru toți | Programul subsumează activitatea principală a bibliotecii, aceea de informare, împrumut de documente, suport pentru educația permanentă, prin proiecte ce se adresează tuturor categoriilor de vârstă. | 4 | 1. Proiectul informare și documentare 2. Proiectul „Biblioteca ta – servicii de împrumut de documente” 3. Programul expoziții tematice de documente 4. *Bibliotecaradio* | 32.66 |
|  | Programul de dezvoltare a patrimoniului | Acest program are ca scop principal cel dedicat achiziției de documente de toate tipurile, inclusiv de patrimoniu. | 3 | 1. Achiziție și prelucrare a documentelor 2. Digitizarea documentelor bibliotecii 3. Crearea de produse de informare | 24.50 |
|  | Programul de educație culturală | Programul cuprinde toată gama de activități de realizare a unor materiale informative pentru utilizatori, cât și activități de promovare a colecțiilor de documente, a scriitorilor și personalităților culturii naționale. | 3 | 1. Memorie şi cunoaştere locală 2. Să ne cunoaştem oraşul 3. Scriitori români de ieri şi de azi | 19.60 |
|  | Programul contribuții la educația pe tot parcursul vieții | Proiectele din cadrul acestui program sunt dedicate tuturor categoriilor de vârstă și sunt realizate cu scopul de a contribui la educația permanentă. | 7 | 1. Caruselul emoțiilor 2. Descoperim copiii lumii 3. Gardienii planetei 4. O aventură în jurul lumii 5. O lume magică în Ludotecă 6. Cu bebe la bibliotecă 7. Seniorii și calculatorul | 45.73 |
|  | Programul dedicat grupurilor defavorizate | Programul conține proiecte de incluziune socială a persoanelor defavorizate, contribuind la creșterea gradului de integrare a acestora în comunitate. | 3 | 1. Ora de lectură 2. Atelierul de lucru manual 3. Activități pentru creșterea incluziunii în comunitate | 8.17 |
|  | Programul de voluntariat „Implică-te și dăruiește. Fii voluntar!” | Proiectele din cadrul acestui program sunt realizate împreună cu voluntarii bibliotecii și au ca principal scop oferirea de servicii gratuite de bibliotecă diverselor grupe de vârstă. | 4 | 1. Ajutor la teme 2. Mini biblioteci 3. Cenaclul literar ”Traian Brad” 4. Atelier de scriere creativă | 8.17 |
|  | Programul de asistență metodologică acordată bibliotecilor publice din județ |  | 2 | 1. Biblioteci în rețea 2. Proiectul Centre metodice | 24.50 |
| **Anul 2025** | | | | | | |
|  | Biblioteca pentru toți | Programul subsumează activitatea principală a bibliotecii, aceea de informare, împrumut de documente, suport pentru educația permanentă, prin proiecte ce se adresează tuturor categoriilor de vârstă. | 4 | 1. Proiectul informare și documentare 2. Proiectul „Biblioteca ta – servicii de împrumut de documente” 3. Programul expoziții tematice de documente 4. *Bibliotecaradio* | 33.17 |
|  | Programul de dezvoltare a patrimoniului | Acest program are ca scop principal cel dedicat achiziției de documente de toate tipurile, inclusiv de patrimoniu | 3 | 1. Achiziție și prelucrare a documentelor 2. Digitizarea documentelor bibliotecii 3. Crearea de produse de informare | 24.88 |
|  | Programul de educație culturală | Programul cuprinde toată gama de activități de realizare a unor materiale informative pentru utilizatori, cât și activități de promovare a colecțiilor de documente, a scriitorilor și personalităților culturii naționale. | 3 | 1. Memorie şi cunoaştere locală 2. Să ne cunoaştem oraşul 3. Scriitori români de ieri şi de azi | 19.90 |
|  | Programul contribuții la educația pe tot parcursul vieții | Proiectele din cadrul acestui program sunt dedicate tuturor categoriilor de vârstă și sunt realizate cu scopul de a contribui la educația permanentă. | 7 | 1. Caruselul emoțiilor 2. Descoperim copiii lumii 3. Gardienii planetei 4. O aventură în jurul lumii 5. O lume magică în Ludotecă 6. Cu bebe la bibliotecă 7. Seniorii și calculatorul | 46.44 |
|  | Programul dedicat grupurilor defavorizate | Programul conține proiecte de incluziune socială a persoanelor defavorizate, contribuind la creșterea gradului de integrare a acestora în comunitate. | 3 | 1. Ora de lectură 2. Atelierul de lucru manual 3. Activități pentru creșterea incluziunii în comunitate | 8.29 |
|  | Programul de voluntariat „Implică-te și dăruiește. Fii voluntar!” | Proiectele din cadrul acestui program sunt realizate împreună cu voluntarii bibliotecii și au ca principal scop oferirea de servicii gratuite de bibliotecă diverselor grupe de vârstă. | 4 | 1. Ajutor la teme 2. Mini biblioteci 3. Cenaclul ”Traian Brad” 4. Atelier de scriere creativă | 8.29 |
|  | Programul de asistență metodologică acordată bibliotecilor publice din județ | Proiectele din cadrul acestui program se referă la asistența de specialitate oferită rețelei de biblioteci din județul Cluj, dar și la organizarea activității profesionale de specialitate din centrele metodice. | 2 | 1. Biblioteci în rețea 2. Proiectul Centre metodice | 24.88 |
| **Semestrul I 2026** | | | | | | |
|  | Biblioteca pentru toți | Programul subsumează activitatea principală a bibliotecii, aceea de informare, împrumut de documente, suport pentru educația permanentă, prin proiecte ce se adresează tuturor categoriilor de vârstă. | 4 | 1. Proiectul informare și documentare 2. Proiectul „Biblioteca ta – servicii de împrumut de documente” 3. Programul expoziții tematice de documente 4. *Bibliotecaradio* | 16.82 |
|  | Programul de dezvoltare a patrimoniului | Acest program are ca scop principal cel dedicat achiziției de documente de toate tipurile, inclusiv de patrimoniu | 3 | 1. Achiziție și prelucrare a documentelor 2. Digitizarea documentelor bibliotecii 3. Crearea de produse de informare | 12.62 |
|  | Programul de educație culturală | Programul cuprinde toată gama de activități de realizare a unor materiale informative pentru utilizatori, cât și activități de promovare a colecțiilor de documente, a scriitorilor și personalităților culturii naționale. | 3 | 1. Memorie şi cunoaştere locală 2. Să ne cunoaştem oraşul 3. Scriitori români de ieri şi de azi | 10.09 |
|  | Programul contribuții la educația pe tot parcursul vieții | Proiectele din cadrul acestui program sunt dedicate tuturor categoriilor de vârstă și sunt realizate cu scopul de a contribui la educația permanentă. | 7 | 1. Caruselul emoțiilor 2. Descoperim copiii lumii 3. Gardienii planetei 4. O aventură în jurul lumii 5. O lume magică în Ludotecă 6. Cu bebe la bibliotecă 7. Seniorii și calculatorul | 23.55 |
|  | Programul dedicat grupurilor defavorizate | Programul conține proiecte de incluziune socială a persoanelor defavorizate, contribuind la creșterea gradului de integrare a acestora în comunitate. | 3 | 1. Ora de lectură 2. Atelierul de lucru manual 3. Activități pentru creșterea incluziunii în comunitate | 4.21 |
|  | Programul de voluntariat „Implică-te și dăruiește. Fii voluntar!” | Proiectele din cadrul acestui program sunt realizate împreună cu voluntarii bibliotecii și au ca principal scop oferirea de servicii gratuite de bibliotecă diverselor grupe de vârstă. | 4 | 1. Ajutor la teme 2. Mini biblioteci 3. Cenaclul literar ”Traian Brad” 4. Atelier de scriere creativă | 4.21 |
|  | Programul de asistență metodologică acordată bibliotecilor publice din județ | Proiectele din cadrul acestui program se referă la asistența de specialitate oferită rețelei de biblioteci din județul Cluj, dar și la organizarea activității profesionale de specialitate din centrele metodice. | 2 | 1. Biblioteci în rețea 2. Proiectul Centre metodice | 12.62 |

*Evoluția valorii indicatorilor de performanță în perioada mandatului, conform criteriilor de performanță ale instituției*

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  Crt. | Indicatori | U.M. | Sem II 2023 | 2024 | 2025 | Sem. I 2026 | Coeficient de ponderare |
| 1 | Cheltuieli pe beneficiar (subvenție + venituri proprii+FEN-cheltuieli de capital/nr. de beneficiari ) | lei | 230 | 220 | 220 | 210 | 0,1 |
| 2 | Fonduri nerambursabile atrase | Mii lei | 30 | 75 | 75 | 30 | 0,1 |
| 3 | Număr de activități educaționale | Nr. | 500 | 1200 | 1300 | 700 | 0,1 |
| 4 | Număr de apariții media (exclusiv comunicatele de presă) | Nr. | 8 | 12 | 14 | 10 | 0,05 |
| 5 | Număr de beneficiari | Nr. | 17.000 | 35.000 | 37.000 | 18.000 | 0,05 |
| 6 | Documente împrumutate/utilizator activ | Nr. | 7 | 15 | 17 | 8 | 0,1 |
| 7 | Număr de expoziții | Nr. | 30 | 60 | 70 | 40 | 0,1 |
| 8 | Număr de proiecte | Nr. | 15 | 40 | 45 | 20 | 0,1 |
| 9 | Gradul de acoperire din venituri proprii (total venituri, exclusiv subvențiile) a cheltuielilor instituției | % | 2,5 | 2,70 | 2,90 | 2,5 | 0,2 |
| 10 | Gradul de îndeplinire a recomandărilor/măsurilor auditorilor interni/externi (recomandări implementate în anul curent/total recomandări) | % | 100 | 100 | 100 | 100 | 0,1 |

Anexa 1 la Proiectul de management

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. crt.** | **Denumirea programului/proiectului cultural** | **Sem. II 2020** | **Sem. II realizat** | **2021** | **2021 realizat** | **2022** | **2022 realizat** | **Sem. I 2023** |
| **1** | **Programul de dezvoltare a colecțiilor de documente şi a bazelor de date** | **134629** | **157149** | **320775** | **289965** | **366060** | **346950** | **214272** |
| **1.1** | Completarea colecțiilor | 101652 | 118655 | 242202 | 218938 | 276394 | 261965 | 161786 |
| **1.2** | Produse de informare | 16319 | 19048 | 38882 | 35147 | 44371 | 42055 | 25972 |
| **1.3** | Achiziția curentă de carte pentru ”Biblioteca Mobilă” | 16659 | 19445 | 39692 | 35879 | 45295 | 42931 | 26513 |
| **2** | **Programul de valorificare a colecțiilor** | **39437** | **46034** | **93964** | **84939** | **107230** | **101632** | **62766** |
| **2.1** | Proiectul împrumutul de documente | 16999 | 19842 | 40502 | 36612 | 46220 | 43807 | 27055 |
| **2.2** | Proiectul serviciul extern de bibliotecă „*Bibliosan*” | 10199 | 11905 | 24301 | 21967 | 27732 | 26284 | 16233 |
| **2.3** | Proiectul „*Biblioteca Mobilă*” | 12239 | 14286 | 29161 | 26360 | 33278 | 31541 | 19479 |
| **3** | **Programul *„Memorie şi cunoaștere locală*”** | **61875** | **72225** | **147427** | **133267** | **168240** | **159457** | **98478** |
| **3.1** | Proiectul de digitizare a documentelor din colecțiile speciale ale bibliotecii şi al presei locale | 38077 | 44446 | 90724 | 82010 | 103532 | 98127 | 60602 |
| **3.2** | Proiectul de dezvoltare a portalului „*Memorie şi cunoaștere locală*” | 11899 | 13889 | 28351 | 25628 | 32354 | 30665 | 18938 |
| **3.3** | Proiectul „*Să ne cunoaștem orașul*”, destinat elevilor din clasele IV-VIII | 11899 | 13889 | 28351 | 25628 | 32354 | 30665 | 18938 |
| **4** | **Programul contribuții la educația pe tot parcursul vieții** | **81593** | **273820** | **194409** | **175736** | **221854** | **210273** | **129862** |
| **4.1** | Proiectele secțiilor pentru copii | 16999 | 19842 | 40502 | 36612 | 46220 | 43807 | 27055 |
| **4.2** | Proiecte pentru adolescenți şi tineri | 16319 | 19048 | 38882 | 35147 | 44371 | 42055 | 25972 |
| **4.3** | Proiecte pentru adulți | 16999 | 198421 | 40502 | 36612 | 46220 | 43807 | 27055 |
| **4.4** | Proiecte pentru grupuri defavorizate | 15639 | 18255 | 37262 | 33683 | 42522 | 40302 | 24890 |
| **4.5** | Proiectul „*Biblioteca de vacanță*” | 15639 | 18255 | 37262 | 33683 | 42522 | 40302 | 24890 |
| **5** | **Programul activități culturale și de loisir** | **43346** | **50597** | **103280** | **93360** | **117860** | **111707** | **68989** |
| **5.1** | Proiectul „*Aniversări remarcabile din calendarul manifestărilor și evenimentelor culturale*” | 14449 | 16866 | 34427 | 31120 | 39287 | 37236 | 22996 |
| **5.2** | Proiectul „*Personalități clujene la bibliotecă*” | 14449 | 16866 | 34427 | 31120 | 39287 | 37236 | 22996 |
| **5.3** | Proiectul *Educație estetică* | 14449 | 16866 | 34427 | 31120 | 39287 | 37236 | 22996 |
| **6** | **Programul editorial și de cercetare** | **24138** | **28176** | **57513** | **51989** | **65632** | **62206** | **38417** |
| **6.1** | Produse de informare | 9859 | 11508 | 23491 | 21235 | 26807 | 25408 | 15692 |
| **6.2** | Calendarul evenimentelor și manifestărilor culturale | 4760 | 5556 | 11341 | 10251 | 12942 | 12266 | 7575 |
| **6.3** | Realizarea de articole și publicații de specialitate | 9519 | 11112 | 22681 | 20503 | 25883 | 24532 | 15151 |
| **7** | **Programul de promovare a imaginii bibliotecii, a serviciilor şi produselor de informare** | **48276** | **56351** | **115025** | **103977** | **131264** | **124411** | **76835** |
| **7.1** | Activități de promovare | 12239 | 14286 | 29161 | 26360 | 33278 | 31541 | 19479 |
| **7.2** | *Promobiblio* – realizarea unor materiale de promovare tradiționale și în format electronic | 28898 | 33731 | 68853 | 62240 | 78573 | 74472 | 45993 |
| **7.3** | Proiectul *Bibliotecaradio* | 7139 | 8334 | 17011 | 15377 | 19412 | 18399 | 11363 |
| **8** | **Programul colaborări și formare profesională** | **32297** | **37700** | **76954** | **69562** | **87817** | **83233** | **51404** |
| **8.1** | Schimburi de experiență | 16999 | 19842 | 40502 | 36612 | 46220 | 43807 | 27055 |
| **8.2** | Formare profesională | 15299 | 17858 | 36452 | 32951 | 41598 | 39426 | 24349 |
| **9** | **Programul de asistență metodologică acordată bibliotecilor publice din județ** | **58135** | **67860** | **138517** | **125212** | **158071** | **149819** | **92526** |
| **9.1** | Programul de îndrumare a activității bibliotecilor din județ | 12239 | 14286 | 29161 | 26360 | 33278 | 31541 | 19479 |
| **9.2** | Asistență metodică de specialitate | 16999 | 19842 | 40502 | 36612 | 46220 | 43807 | 27055 |
| **9.3** | Catalogul colectiv județean | 28898 | 33731 | 68853 | 62240 | 78573 | 74472 | 45993 |
| **10** | **Programul de ambientare, întreţinere şi creare de noi facilităţi pentru public şi personal** | **347173** | **405246** | **827195** | **747743** | **943972** | **894693** | **552551** |
| **10.1** | Proiectul de ambientare | 14619 | 17064 | 34832 | 31486 | 39749 | 37674 | 23267 |
| **10.2** | Întreținerea spațiilor | 89753 | 104766 | 213850 | 193310 | 244040 | 231300 | 142848 |
| **10.3** | Dezvoltare IT | 51336 | 59923 | 122316 | 110567 | 139583 | 132297 | 81705 |
| **10.4** | Proiectul de achiziții bunuri și servicii | 101652 | 118655 | 242202 | 218938 | 276394 | 261965 | 161786 |
| **10.5** | Asigurarea condițiilor optime de funcționare | 89814 | 104837 | 213996 | 193442 | 244206 | 231458 | 142945 |
|  | **total** | **1607171** | **2233168** | **3829345** | **3461535** | **4369940** | **4141810** | **2557928** |

1. [Eurobarometru 87, primăvara anului 2017](http://ec.europa.eu/commfrontoffice/publicopinion/index.cfm/Survey/getSurveyDetail/instruments/STANDARD/surveyKy/2142) [↑](#footnote-ref-1)
2. Cheltuielile per program au fost calculate conform adresei nr. 14555/14.10.2022 [↑](#footnote-ref-2)